cyanic-selkie/wikianc huggingface dataset:
കേരളത്തിലെ സ്വർണ്ണക്കടത്തു കേസ് 2020
അന്വേഷണങ്ങൾ/നടപടികൾ
സ്വർണ്ണക്കടത്തു കേസ് നാഷണൽ ഇൻവെസ്റ്റിഗേഷൻ ഏജൻസി (എൻ.ഐ.എ) അന്വേഷിക്കാൻ കേന്ദ്ര സർക്കാർ ഉത്തരവിറക്കുകയും അന്വേഷണം ആരംഭിക്കുകയും ചെയ്തു. , തിരുവനന്തപുരം വിമാനത്താവളം വഴി നയതന്ത്ര ബാഗേജിലൂടെ സ്വർണം കടത്താൻ ശ്രമിച്ച സംഭവത്തിൽ കേസെടുത്തതായി എൻ.ഐ.എ ഹൈക്കോടതിയിൽ അറിയിച്ചു. . സ്വർണക്കടത്തിലൂടെ രാജ്യത്ത് എത്തിയ പണം ദേശീയ സമ്പദ്‌വ്യവസ്ഥയെ ബാധിക്കുന്നതിനാലും പണം ഭീകരവാദ, വിധ്വംസക പ്രവർത്തനങ്ങൾക്ക് ഉപയോഗിച്ചിരിക്കാനുള്ള സാധ്യതയും പരിഗണിച്ചാണ് നടപടി എന്നാണ് എൻ.ഐ.എ അഭിഭാഷകൻ കോടതിയെ അറിയിച്ചിരിക്കുന്നത്. . സ്വർണക്കടത്ത് കേസ് എൻഐഎയ്‌ക്കു‌വിട്ട കേന്ദ്ര സർക്കാർ നടപടി സ്വാഗതാർഹമാണെന്ന് മുഖ്യമന്ത്രി പിണറായി വിജയനും പറഞ്ഞു. . സ്വർണക്കടത്ത് കേസിൽ സ്വപ്ന സുരേഷിന് പങ്കുണ്ടെന്ന് കേന്ദ്രസർക്കാർ ഹൈക്കോടതിയിൽ അറിയിച്ചിട്ടുണ്ട്.സ്വപ്ന സുരേഷ്, സരിത്, സന്ദീപ് എന്നിവർ സ്വർണക്കടത്ത് സംഘത്തിലെ കണ്ണികളാണെന്ന് സന്ദീപിന്റെ ഭാര്യ സൗമ്യ മൊഴിനൽകിയിട്ടുണ്ട്. ഈ സാഹചര്യത്തിൽ സ്വപ്നയെ കസ്റ്റഡിയിൽ ചോദ്യം ചെയ്യണമെന്നും മുൻകൂർ ജാമ്യാപേക്ഷയെ എതിർത്ത് കേന്ദ്രസർക്കാർ വ്യക്തമാക്കി. . സ്വർണക്കടത്തിൽ യു.എ.പി.എ അടക്കമുള്ള വകുപ്പുകൾ ഉൾപ്പെുടുത്തി എൻ.ഐ.എ കേസ് റജിസ്റ്റർ ചെയ്തിട്ടുമുണ്ട്. യു.എ.ഇ കോൺസുലേറ്റിലെ മുൻ പി.ആർ.ഒ പി.എസ്‌ സരിത്‌ മുമ്പും സമാനരീതിയിൽ സ്വർണക്കടത്ത്‌ നടത്തിയതായി പ്രാഥമികനിഗമനമെന്ന്‌ ദേശീയ അന്വേഷണ ഏജൻസി (എൻഐഎ)യുടെ പ്രഥമവിവര റിപ്പോർട്ട്‌. . ഇതിനിടയിൽ ശനിയാഴ്ച വൈകുന്നേരം ബാംഗ്ലൂരിൽ വെച്ച് സ്വർണക്കടത്ത് കേസ് പ്രതികളായ സ്വപ്‌ന സുരേഷും സന്ദീപ് നായരും എൻഐഎ കസ്റ്റഡിയിലാവുകയും ചെയ്തു. , ബെംഗളൂരു പോലീസിന്റെയും മധുരയിലെ കസ്റ്റംസ് ഡിവിഷന്റെയും സഹായത്തോടെയാണ് രണ്ടുപേരെയും അറസ്റ്റ് ചെയ്ത്. ഇന്നലെ വൈകിട്ടോടെ ഇരുവരുമുള്ള സ്ഥലം അന്വേഷണസംഘം കണ്ടെത്തിയിരുന്നു. തുടർന്ന് രണ്ടുപേരെയും കസ്റ്റഡിയിലെടുക്കുകയും വെവ്വെറെ അറസ്റ്റ് രേഖപ്പെടുത്തുകയുമായിരുന്നു. ഫോൺകോളുകൾ കേന്ദ്രീകരിച്ചുള്ള അന്വേഷണമാണ് ഇരുവരുമുള്ള സ്ഥലം സംബന്ധിച്ച് അന്വേഷണ സംഘത്തിന് സൂചന നൽകിയതെന്നാണ് വിവരം. . ഭർത്താവിനും രണ്ടു മക്കൾക്കുമൊപ്പം ബെംളൂരുവിലെ കോറമംഗല 7 ബ്ലോക്കിലെ അപാർട്മെൻറ് ഹോട്ടലിലായിരുന്നു സ്വപ്ന. ഇവിടെ നിന്നാണ് സ്വപ്നയെ എൻഐഎ കസ്റ്റഡിയിലെടുത്തത്. കസ്റ്റിഡിയിലെടുത്ത ഇരുവരേയും കോടതി ജൂലൈ 21 വരെ എൻ.ഐ.എ കസ്റ്റഡിയിൽ വിട്ടു. ഇതിനിടയിൽ വ്യാഴാഴ്ച മുഖ്യമന്ത്രിയുടെ വിശ്വസ്തനും പ്രിന്സിപ്പാൽ സെക്രട്ടറിയും ഐ.ടി സെക്രട്ടറിയുമായിരുന്ന എം.ശിവശങ്കറിനെ സർവ്വീസിൽ നിന്നും സസ്പെന്റ് ചെയ്തു. സ്വർണ്ണക്കടത്തു കേസ് പ്രതികളുമായി വഴിവിട്ട അടുപ്പത്തിന്റെ പേരിലാണ് സസ്പെൻഷൻ.ശിവശങ്കറിനെ സർവ്വീസിൽ നിന്ന് സസ്പെൻഡ് ചെയ്യാൻ മൂന്ന് കാരണങ്ങളാണ് ചീഫ് സെക്രട്ടറി മുന്നോട്ടു വെച്ചിരുന്നത്.1.സ്വപ്നയുടെ സ്‍പേസ് നിയമനത്തിന് പിന്നിൽ എം ശിവശങ്കറാണ്, പി.ഡബ്യൂ.സിക്ക് മുന്നിലേക്ക് സ്വപ്നയുടെ പേര് നിർദ്ദേശിച്ചത് ശിവശങ്കറാണ്. 2. നയതന്ത്ര പ്രതിനിധികളുമായി ഇടപെടുന്നതിലും, സത്കാരങ്ങൾ സ്വീകരിക്കുന്നതിലും ചില ചട്ടങ്ങളുണ്ട്. ശിവശങ്കർ പലയിടങ്ങളിലും സത്കാരങ്ങൾ സ്വീകരിച്ച് ഇത് ലംഘിച്ചു.3. എൻ.ഐ.എയും, കസ്റ്റംസും ശിവശങ്കറിനെ സ്വർണ്ണക്കടത്ത് കേസിൽ പ്രതിയാക്കാൻ സാധ്യതയുണ്ട്. ഇക്കാര്യങ്ങൾ പരിഗണിച്ച് ശിവശങ്കറിനെ സർവ്വീസിൽ നിന്ന് സസ്പെപെൻഡ് ചെയ്യാമെന്നാണ് ചീഫ് സെക്രട്ടറിയുടെ ശുപാർശയിൽ ഉണ്ടായിരുന്നത്. സ്വർണ്ണക്കടത്തുമായി മൂന്നുപേരെ കസ്റ്റംസ് അറസ്റ്റുചെയ്യുകയും ചെയ്തു. മലപ്പറം സ്വദേശികളായ സെയ്തലവി, മുഹമ്മദ് അൻവർ, കോഴിക്കോട് സ്വദേശി ടി.എം സംജു എന്നിവരാണ് അറസ്റ്റിലായത്.
സ്വപ്‌ന സുരേഷ്
സ്‌പേസ് പാർക്ക് കെ.എസ്.ഐടി.എല്ലിൽ മാർക്കറ്റിംഗ് ലൈസൻ‌സ് ഓഫീസറായി ജോലി ചെയ്തിരുന്ന  ഐ.ടി പ്രൊഫഷണലാണ് സ്വപ്‌ന സുരേഷ്. സ്വർണക്കടത്ത് റാക്കറ്റിൽ പങ്കെടുത്തതിന്റെ പേരിൽ അടുത്തിടെ അവർ ശ്രദ്ധയിൽ പെട്ടു. 2020 ജൂലൈയിൽ കസ്റ്റംസ് വകുപ്പ് തിരുവന്തപുരം വിമാനത്താവളത്തിൽ നിന്ന് 30 കിലോഗ്രാം സ്വർണം നയതന്ത്ര ബാഗേജിൽ നിന്ന് പിടിച്ചെടുത്തു. ഈ കേസുമായി ബന്ധപ്പെട്ടാണ് സ്വപ്‌ന സുരേഷ്‌ കുപ്രസിദ്ധമാകുന്നത്. 1981 ജൂൺ 4 ന്‌ ജനിച്ച സ്വപ്‌ന സുരേഷ്‌ തിരുവന്തപുരം സ്വദേശിയായ ഹിന്ദു കുടുംബത്തിലാണ് ജനിച്ചതും വളർന്നതും. ജനിച്ച സമയത്ത് അബുദാബിയിൽ സ്ഥിരതാമസമാക്കി.ജന്മനാട്ടിലെ ഒരു സ്വകാര്യ സ്കൂളിൽ നിന്ന് ആദ്യകാല സ്കൂൾ വിദ്യാഭ്യാസം പൂർത്തിയാക്കിയ അവർ ഒരു സ്വകാര്യ സർവകലാശാലയിൽ നിന്ന് ബിരുദ കോഴ്സ് പൂർത്തിയാക്കിയതായി അവകാശപ്പെടുകയും ആ ബിരുദ സർട്ടിഫിക്കറ്റ് വ്യാജമാണെന്ന് കണ്ടെത്തുകയും ചെയ്തു. തിരുവനന്തപുരത്തെ എയർപോർട്ട് സർവീസ് സ്ഥാപനമായ എയർ ഇന്ത്യ സാറ്റ്സുമായി എച്ച്.ആർ എക്സിക്യൂട്ടീവായി ചേർന്നു. വനിതാ ജീവനക്കാരുടെ ഒപ്പുകൾ വ്യാജമായി നൽകി ലൈംഗിക പീഡനക്കേസിൽ എയർപോർട്ട് സ്റ്റാഫിനെതിരെ സ്ഥാപനത്തിലെ മറ്റൊരു മുതിർന്ന എക്സിക്യൂട്ടീവുമായി ഗൂഡോലോചന നടത്തിയെന്നാണ് ആരോപണം. ഇതിനെക്കുറിച്ച് അന്വേഷണം ആവശ്യപ്പെട്ട് സ്വപ്നസുരേഷ് വ്യാജനാമത്തിൽ 17 പരാതികൾ തയ്യാറാക്കിയിരുന്നു. പിന്നീട് സംസ്ഥാന പോലീസിൽ പരാതി നൽകി. സ്വപ്ന സുരേഷിനെ പ്രതിയായി ലിസ്റ്റുചെയ്തിരുന്നുവെങ്കിലും അവളുടെ സ്വാധീനം കാരണം അന്വേഷണം പാളം തെറ്റുകയായിരുന്നു. 2016 ൽ യുഎഇ കോൺസുലേറ്റ് ജനറൽ ഓഫീസ് സംസ്ഥാന തലസ്ഥാനത്ത് തുറന്നപ്പോൾ അവർ ഇവിടെ ചേർന്നു. എമിറേറ്റുകളോടുള്ള സമ്പർക്കവും അറബി ഭാഷാവഗാഹവും അവർക്ക് അവിടെ പിടിച്ചു നിൽക്കാൻ സാധിച്ചു.കേരളത്തിൽ നിന്ന് ലക്ഷക്കണക്കിന് പ്രവാസികളുടെ കേന്ദ്രമായ യു.എ.ഇയുമായി കേരള സർക്കാർ നല്ല ബന്ധം പുലർത്തുന്നതിനാൽ കോൺസുലേറ്റിലെ പ്രാദേശിക ഉദ്യോഗസ്ഥരുടെ പ്രശംസ പിടിച്ചുപറ്റി.ഐ‌എ‌എസ് ഉദ്യോഗസ്ഥർ, രാഷ്ട്രീയക്കാർ, സർക്കാരിലെ മറ്റ് പല ഉന്നത ഉദ്യോഗസ്ഥർ എന്നിവരുമായി ബന്ധം പുലർത്തുന്ന ഒരു സ്ത്രീയാണ്
അവലംബം
വർഗ്ഗം:സ്വർണ്ണം വർഗ്ഗം:കേസുകൾ
അടു കാരാദനി
ത്യാഗരാജസ്വാമികൾ മനോരഞ്ജനിരാഗത്തിൽ ചിട്ടപ്പെടുത്തിയ ഒരു കൃതിയാണ് അടു കാരാദനി. തെലുഗുഭാഷയിൽ രചിച്ചിരിക്കുന്ന ഈ കൃതി ആദി താളത്തിലാണ് ചിട്ടപ്പെടുത്തിയിരിക്കുന്നത്.
പല്ലവി
അടു കാരാദനി പൽക നഭിമാനമു ലേ പോയേനാ (അടു)
അനുപല്ലവി
എടുലോർതുനു നേ? ദയജൂഡവയ്യ, ഏവേൽപു സേയു ചലമോ തെലിസി (അടു)
ചരണം
വേദശാസ്ത്രാപനിഷദ്വിദുഡൈന നിജപു ദാരിനി ബട്ടി ദാസുഡൈന നാദുപൈ നേപമിംചിതേ, ത്യാഗരാജനുത (അടു)
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:മനോരഞ്ജനി രാഗത്തിൽ ചിട്ടപ്പെടുത്തിയ കൃതികൾ
സന്ധ്യ മയങ്ങും നേരം
പാട്ടരങ്ങ്
ഗാനങ്ങൾ :ഓ.എൻ വി ഈണം : ശ്യാം
youtube
സന്ധ്യ മയങ്ങും നേരം
വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ
ഒരു മുത്തശ്ശി ഗദ
കഥാസംഗ്രഹം
ലീലാമ വളരെ ദേഷ്യക്കാരിയായ സ്ത്രീയാണ്. മകൻ സിബിയും ഭാര്യയും മക്കളും അവരോട് സ്നേഹത്തോടെയാണ് പെരുമാറുന്നത് എന്നാലും ലീലാമ്മയുടെ പെരുമാറ്റത്തിൽ ഒരു മാറ്റവും ഇല്ല. ഈ സമയത്ത് സിബി ഒരു രണ്ട് ആഴ്ച്ചത്തെ ടൂർ പോകാൻ പ്ലാൻ ചെയ്യുന്നു. ടൂറിന് പോകേണ്ടെന്ന് ലീലാമ്മ തീരുമാനിച്ചു. അമ്മ ഒറ്റക്കായത് കൊണ്ട് സിബിയുടെ ഭാര്യ ജീനയുടെ അമ്മ സൂസമ്മയോട് കുറച്ചു ദിവസത്തേക്ക് ലീലയെ നോക്കാൻ വീട്ടിലേക്ക് വിളിച്ചിട്ട് അവർ ടൂറിന് പോയി. സൂസമ്മ ലീലാമ്മയുടെ ജീവിതത്തിൽ മാറ്റങ്ങൾ കൊണ്ടുവരുന്നു.
റിലീസ്
ഒരു മുത്തശ്ശി ഗദ 2016 സെപ്റ്റംബർ 14ന്, കേരളം സംസ്ഥാന ഉത്സവത്തോടനുബന്ധിച്ച്, ഓണം 50 തിയേറ്ററുകളിൽ റിലീസ് ചെയ്തു.
നിർമ്മാണം
നടനും സംവിധായകനുമായ ജൂഡ് ആന്റണി ജോസഫിന്റെ രണ്ടാമത്തെ ഫീച്ചർ ചിത്രമാണ് ഒരു മുത്തശ്ശി ഗദ. 2016 ഫെബ്രുവരിയിൽ ജോസഫ് തന്റെ ഫേസ്ബുക്ക് പേജിലൂടെ അതിന്റെ ഫസ്റ്റ് ലുക്ക് പോസ്റ്ററിനൊപ്പം ചിത്രം പ്രഖ്യാപിച്ചു. മോളിവുഡിലെ മുൻനിര നടിമാരിൽ നിന്ന് താൽപ്പര്യമില്ലാത്തതിനാൽ സംവിധായകൻ ജോസഫ് കാസ്റ്റിംഗ് കോളിലൂടെ പുതിയ മുഖങ്ങളെ സിനിമയിലേക്ക് വിളിച്ചു. പ്രധാന ഫോട്ടോഗ്രാഫി 2016 മാർച്ചിൽ ആരംഭിച്ചു. പുതുമുഖങ്ങൾ പ്രധാന വേഷങ്ങളിൽ അഭിനയിക്കുമ്പോൾ, ജോസഫിന്റെ ആദ്യ സംരംഭമായ ഓം ശാന്തി ഓശാനയുടെ ഭാഗമായിരുന്ന വിനീത് ശ്രീനിവാസൻ, രാജീവ് പിള്ള, രഞ്ജി പണിക്കർ എന്നിവരും ഇതിൽ സഹകഥാപാത്രങ്ങളെ അവതരിപ്പിക്കുന്നു. നമിത പ്രമോദ് ചെറുമകളുടെ വേഷത്തിൽ ഒപ്പുവച്ചുവെങ്കിലും പിന്നീട് ഡേറ്റ് പ്രശ്‌നങ്ങൾ കാരണം അത് ഒഴിവാക്കുകയും പകരം അപർണ ബാലമുരളിയെ അവതരിപ്പിക്കുകയും ചെയ്തു. 2016 ഓഗസ്റ്റ് 27 ന് സംവിധായകൻ ജോസഫ് അവതരിപ്പിച്ച "റൗഡി ലീലാമ്മ", ചിത്രത്തിലെ രണ്ട് കേന്ദ്ര കഥാപാത്രങ്ങളിൽ ഒരാളായ ഒരു പുതുമുഖം അവതരിപ്പിച്ചു.
വിക്ടർ കൊസെങ്കോ മ്യൂസിയം
20-ാം നൂറ്റാണ്ടിന്റെ തുടക്കത്തിൽ പ്രമുഖ ഉക്രേനിയൻ സംഗീതജ്ഞനും അദ്ധ്യാപകനും പൊതുപ്രവർത്തകനുമായിരുന്ന വിക്ടർ കൊസെങ്കോയുടെ ജീവിതത്തെ അനുസ്മരിക്കുന്ന ഉക്രെയ്നിലെ കൈവിലുള്ള 9 മൈഖൈലോ കൊറ്റ്സുബിൻസ്‌കോഹോ സ്ട്രീറ്റിലുള്ള ഒരു മ്യൂസിയമാണ് വിക്ടർ കൊസെങ്കോ മ്യൂസിയം. അദ്ദേഹത്തിന്റെ മരണവർഷമായ 1938-ൽ മ്യൂസിയം തുറന്നു. 1938 മെയ് 11 മുതൽ 1938 ഒക്ടോബർ 3 വരെ തന്റെ ജീവിതത്തിന്റെ അവസാന മാസങ്ങളിൽ കൊസെങ്കോ താമസിച്ചിരുന്ന കെട്ടിടത്തിലാണ് ഈ മ്യൂസിയം സ്ഥിതി ചെയ്യുന്നത്. 1930-കളിലെ യഥാർത്ഥ ശൈലിയിലാണ് മ്യൂസിയം പരിപാലിക്കുന്നത്. ഇത് നഗരത്തിലെ ഒരു പ്രശസ്തമായ വിനോദസഞ്ചാര കേന്ദ്രമാണ്. കൂടാതെ, കച്ചേരികൾ, പ്രഭാഷണങ്ങൾ, മീറ്റിംഗുകൾ എന്നിവ ആതിഥേയത്വം വഹിക്കാൻ പ്രാദേശിക കമ്പോസേഴ്സ് യൂണിയൻ ഈ കെട്ടിടം ഉപയോഗിക്കുന്നു. അയ്യായിരത്തിലധികം പ്രദർശനങ്ങൾ അപ്പാർട്ട്മെന്റിൽ സൂക്ഷിച്ചിരിക്കുന്നു.
ചരിത്രം
മ്യൂസിയം ആദ്യമായി 1938-ൽ തുറക്കുകയും 1964-ൽ ഒരു സ്മാരക മന്ദിരമായി നിയോഗിക്കപ്പെടുന്നതുവരെ അനൗദ്യോഗികവും ബഹുമാനപരവുമായ ശേഷിയിൽ പ്രവർത്തിക്കുകയും ചെയ്തു. 2007-ൽ, മ്യൂസിയം ഔദ്യോഗികമായി ഒരു അപ്പാർട്ട്മെന്റ്-മ്യൂസിയമായി നിയോഗിക്കപ്പെട്ടു. അത് ഇന്നും നിലനിർത്തുന്നു.
അവലംബം
വർഗ്ഗം:മ്യൂസിയങ്ങൾ
സാമന്ത ബിഫോട്ട്
ഗാബോണീസ്-ഫ്രഞ്ച് തിരക്കഥാകൃത്തും ചലച്ചിത്ര നിർമ്മാതാവും ചലച്ചിത്ര സംവിധായികയുമാണ് സാമന്ത ബിഫോട്ട് (ജനനം 1985).
ജീവചരിത്രം
1985-ൽ പാരീസിലാണ് ബിഫോട്ടിന്റെ ജനനം. ഗാബോൺ, ദക്ഷിണ കൊറിയ, ഫ്രാൻസ് എന്നിവിടങ്ങളിൽ അവർ കുട്ടിക്കാലം ചെലവഴിച്ചു. അവരുടെ ബഹുസ്വര സംസ്ക്കാരം അവളുടെ പിന്നീടുള്ള ചലച്ചിത്രനിർമ്മാണത്തെ സ്വാധീനിച്ചു. ബിരുദാനന്തര ബിരുദം നേടിയ ശേഷം, അവർ പാരീസിലെ എക്കോൾ സുപ്പീരിയർ ഡി റിയലിസേഷൻ ഓഡിയോവിസുല്ലെയിൽ പഠിച്ചു. അവിടെ 2007-ൽ സിനിമയിൽ ബിരുദം നേടി. ബിരുദം നേടിയ ശേഷം, ബിഫോട്ട് ഫ്രാൻസിൽ നിരവധി ടെലിവിഷൻ, ഫിലിം ഇന്റേൺഷിപ്പുകൾ പൂർത്തിയാക്കി. 2010-ൽ ഗാബോണിലേക്ക് മടങ്ങിയ ബിഫോട്ട് അവിടെ പിയറി-അഡ്രിയൻ സെക്കൽഡിയുമായി ചേർന്ന് "പ്രിൻസസ് എം പ്രൊഡക്ഷൻ" എന്ന നിർമ്മാണ കമ്പനി സ്ഥാപിച്ചു. 2011-ൽ, ലിബ്രെവില്ലെയിലെ സ്കൂൾ കോർട്ടുകളുടെ ഇന്റർനാഷണൽ ഫെസ്റ്റിവലിന്റെ ഭാഗമായി അവർ തിരക്കഥ, നിർമ്മാണം, ചിത്രം, എഡിറ്റിംഗ് എന്നിവയിൽ വർക്ക്ഷോപ്പുകൾ സംഘടിപ്പിച്ചു.
2013-ൽ, അവരുടെ ടിവി സീരീസ് L'Œil de la cité (The Eye of City) പാനാഫ്രിക്കൻ ഫിലിം ആൻഡ് ടെലിവിഷൻ ഫെസ്റ്റിവൽ ഓഫ് ഔഗാഡൗഗിൽ മികച്ച ആഫ്രിക്കൻ പരമ്പരയ്ക്കുള്ള സമ്മാനം നേടി. ഈ പരമ്പര ആചാരപരമായ കുറ്റകൃത്യങ്ങളും പാരിസ്ഥിതികവും സാമൂഹികവുമായ പ്രശ്‌നങ്ങളും പരിശോധിച്ചു ഓരോ എപ്പിസോഡും അവസാനം ഒരു ധാർമ്മികത പുലർത്തുന്നു. അമേരിക്കൻ പരമ്പരയായ ടെയിൽസ് ഫ്രം ദ ക്രിപ്റ്റാണ് തന്നെ സ്വാധീനിച്ചതെന്നും ഇൻസ്റ്റിറ്റ്യൂട്ട് ഗബോനൈസ് ഡി എൽ ഇമേജ് എറ്റ് ഡു സൺ ആണ് തന്റെ പരമ്പര നിർമ്മിച്ചതെന്നും അവർ പറഞ്ഞു. 2016-ൽ, ഗാബോണീസ് കുങ്ഫു മാസ്റ്റർ ലൂക്ക് ബെൻഡ്സയുടെ ജീവിതം ചിത്രീകരിക്കുന്ന ദി ആഫ്രിക്കൻ ഹൂ വാണ്ടഡ് ടു ഫ്ലൈ എന്ന ഡോക്യുമെന്ററി ബിഫോറ്റ് പുറത്തിറക്കി. 2017ലെ ബുറുണ്ടി ഇന്റർനാഷണൽ ഫിലിം ആൻഡ് ഓഡിയോവിഷ്വൽ ഫെസ്റ്റിവലിൽ മികച്ച ഡോക്യുമെന്ററി ചിത്രമായി തിരഞ്ഞെടുക്കപ്പെട്ട ഈ ചിത്രത്തിന് ഫെസ്റ്റിവൽ എസ്കെയിൽസ് സോക്യുമെന്റെയേഴ്‌സ് ഡി ലിബ്രെവില്ലെയിൽ പ്രത്യേക ജൂറി പുരസ്‌കാരം ലഭിച്ചു. ദി ആഫ്രിക്കൻ ഹൂ വാണ്ടഡ് ടു ഫ്ലൈ ഇന്റർനാഷണൽ ഡോക്കുമെന്റാർ ഫിലിം ഫെസ്റ്റിവൽ മ്യൂൺചെനിലും ന്യൂയോർക്കിലെ ആഫ്രിക്കൻ ഫിലിം ഫെസ്റ്റിവലിലും പ്രദർശിപ്പിച്ചിരുന്നു.
2016-ൽ, പാരന്റ്സ് മോഡ് ഡി എംപ്ലോയ് എന്ന ടിവി സീരീസിന്റെ ആഫ്രിക്കൻ പതിപ്പ് ബിഫോട്ട് സഹ-എഴുതുകയും നിർമ്മിക്കുകയും ചെയ്തു. 2017-ൽ, അവർ പ്രശസ്തമായ ടാക്സി സഗട്ട് എന്ന പരമ്പര സംവിധാനം ചെയ്തു. അതിൽ ഹാസ്യനടൻ സാഗത് ഒരു ടാക്സി ഡ്രൈവറായി അഭിനയിക്കുകയും റൈഡർമാരെ തന്റെ കാമുകിയെ വിളിക്കുന്നത് പോലെയുള്ള തമാശ നിറഞ്ഞ സാഹചര്യങ്ങൾ അവതരിപ്പിക്കുകയും ചെയ്തു. 2019 ലെ ടിവി സീരീസായ സഖോ & മാംഗേനിൽ ഒലിവർ മെസ്സയുമായി ബിഫോറ്റ് സഹകരിച്ചു. പാരാനോർമൽ ഉൾപ്പെട്ട കേസുകൾ പരിഹരിക്കുന്ന രണ്ട് പോലീസുകാരെക്കുറിച്ച്. ഡാക്കറിലാണ് ഇത് ചിത്രീകരിച്ചത്. മൂന്ന് വർഷമെടുത്താണ് ഇത് നിർമ്മിച്ചത്. 2019 നവംബറിൽ, ഗബോണിലെ യുവാക്കൾക്ക് സ്വയം പ്രകടിപ്പിക്കാൻ മതിയായ പ്ലാറ്റ്‌ഫോമുകൾ നൽകിയിട്ടില്ലെന്ന് കരുതിയതിനാൽ സാംബ ലാബ്‌സ് എന്ന എൻജിഒയ്ക്ക് വേണ്ടി അവർ സാംബ കുട്ടികൾക്കായി ഒരു വർക്ക്‌ഷോപ്പ് നയിച്ചു.
പുറംകണ്ണികൾ
വർഗ്ഗം:1985-ൽ ജനിച്ചവർ വർഗ്ഗം:ആഫ്രിക്കൻ ചലച്ചിത്ര സംവിധായകർ
ലോക ഭക്ഷ്യദിനം
ഐക്യരാഷ്ട്രസഭ, 1945 ഒക്ടോബർ 16 നാണ് ഭക്ഷ്യ കാർഷിക സംഘടന (FAO ) രൂപീകരിച്ചത്. എല്ലാവർക്കും ഭക്ഷണം എന്നതാണ് സംഘടനയുടെ ആപ്തവാക്യം. ആ ഓർമ നില നിറുത്തുന്നതിന്, ഐക്യരാഷ്ട്രസഭയുടെ ആഹ്വാനം അനുസരിച്ച് 1979 മുതൽ എല്ലാവർഷവും ഒക്ടോബർ 16, ലോക ഭക്ഷ്യദിനം(World Food Day : WFD ) ആയി ആചരിക്കുന്നു. ദാരിദ്ര്യത്തിനും പട്ടിണിക്കും എതിരെ ഉള്ള പ്രവർത്തനങ്ങൾ ശക്തിപ്പെടുത്താനാണ് ഐക്യരാഷ്ട്രസഭ ലക്ഷ്യമിടുന്നത്.
അവലംബം
വർഗ്ഗം:ഐക്യരാഷ്ട്രസഭാ ദിനാചരണങ്ങൾ വർഗ്ഗം:ഒക്ടോബർ 16
ഭരണഘടന അനുഛേദം 63
ഭാരത്തിന്റെ ഭരണഘടനയുടെ അനുഛേദം 63 ഭാരതത്തിന് ഒരു ഉപരാഷ്ട്രപതിയുണ്ടായിരിയ്ക്കേണ്ടതാണെന്ന് വ്യവസ്ഥ ചെയ്യുന്നു. അറുപത്തിനാലാമത്തെ അനുഛേദത്തിൽ ഔദ്യോഗിക നിലയിൽ ഉപരാഷ്ട്രപതി രാജ്യസഭയുടെ അദ്ധ്യക്ഷൻ ആയിരിയ്ക്കുമെന്നും, എന്നാൽ അനുഛേദം 65 അനുസരിച്ച് രാഷ്ട്രപതിയായി ജോലിനോക്കുകയോ, രാഷ്ട്രപതിയുടെ ചുമതലകളോ, കടമകളോ നിർവ്വഹിയ്ക്കുന്ന പക്ഷം രാജ്യസഭയുടെ അദ്ധ്യക്ഷൻ എന്ന നിലയിലുള്ള കർത്തവ്യങ്ങൾ ഉപരാഷ്ട്രപതി നിർവ്വഹിയ്ക്കുവാൻ പാടില്ല എന്നും വ്യവസ്ഥ ചെയ്യുന്നുണ്ട്.
പുറംകണ്ണികൾ
വർഗ്ഗം:ഇന്ത്യൻ ഭരണഘടന വർഗ്ഗം:നിയമം
കാഞ്ചൻ കവചം
ഇന്ത്യ വികസിപ്പിച്ച മോഡുലാർ സങ്കര കവചത്തിന് നൽകപ്പെട്ട അനൗദ്യോഗിക നാമമാണ് "കാഞ്ചൻ കവചം". ചൗഭം കവചത്തിൻറെ അതേ തത്ത്വത്തിൽ അധിഷ്ഠിതമായ കാഞ്ചൻ, എന്നാൽ രാസഘടനയിൽ വ്യത്യസ്തമാണ്. ഹൈദരാബാദ് നഗരത്തിലെ പ്രതിരോധ ലോഹസംസ്കരണ ഗവേഷണ ശാല (ഡിഎംആർഎൽ) സ്ഥിതി ചെയ്യുന്ന കാഞ്ചൻ ബാഗ് എന്ന സ്ഥലനാമത്തിൽ നിന്നുമാണ് പ്രസ്തുത കവചത്തിന് ആ പേര് ലഭിച്ചത്.
റോൾഡ് ഹോമോജീനിയസ് കവചത്തിന്റെ (ആർഎച്ച്‍എ) അടുക്കുകൾക്കിടയിൽ സങ്കരപദാർത്ഥത്തിന്റെ ഫലകങ്ങൾ അടക്കം ചെയ്ത രീതിയിൽ നിർമ്മിക്കപ്പെടുന്ന ഇവയുടെ വിശദമായ നിർമ്മാണ സാങ്കേതികവിദ്യ പുറത്തുവിടപ്പെട്ടിട്ടില്ല. ഉപയോഗ സാഹചര്യങ്ങൾക്കനുസരിച്ച് അടുക്കുകളുടെ എണ്ണം വ്യത്യാസപ്പെടാറുണ്ട്. കവചഭേദന ആയുധങ്ങളെയും(എപിഡിഎസ്) ആൻറി-ടാങ്ക് പോർമുനകളെയും പ്രതിരോധിക്കാൻ കഴിവുള്ള കാഞ്ചൻ എപിഎഫ്‍എസ്ഡിഎസ്-കളെ ചെറുക്കും എന്ന് കരുതപ്പെടുന്നു
തേനട ആകൃതിയിൽ ഭാരക്കുറവും ഒതുക്കവും ഉള്ള പുതിയയിനം കാഞ്ചൻ നോൺ-എനർജെറ്റിക് റിയാക്ടീവ് കവചം (എൻഇആർഎ) അർജുൻ ടാങ്കിൽ പരീക്ഷിക്കപ്പെട്ടു കൊണ്ടിരിക്കുന്നു.
പ്രവർത്തനം
ഒരു വേധ-ആയുധം കവചത്തിൽ വന്ന് പതിക്കുമ്പോൾ സങ്കോച-വികാസങ്ങൾക്ക് വിധേയമായി അത് തടയപ്പെടുന്നു. റോൾഡ് ഹോമോജീനിയസ് അടുക്കിൽ വച്ച് സങ്കോചത്തിന് വിധേയമാകുന്ന ആയുധം സങ്കരപദാർത്ഥത്തിന്റെ അടുക്കിൽ വച്ച് വികാസത്തിനും വിധേയമാകുന്നു. ഇത്തരത്തിലുള്ള നിരവധി അടുക്കുകളിലൂടെ കടന്ന് പോകേണ്ടി വരുന്നതോടെ വേധ-ആയുധം തകരുന്നു. ഈ രീതിയിലാണ് കവചം, കവചഭേദന ആയുധങ്ങളെയും(എപിഡിഎസ്) ആൻറി-ടാങ്ക് പോർമുനകളെയും തടുക്കുന്നത്
രാസഘടന
1980-കളിൽ കാഞ്ചൻ സങ്കരത്തിൽ സെറാമിക്, അലൂമിന, ഫൈബർഗ്ലാസ് എന്നിവ കൂടാതെ മറ്റ് ചില പദാർഥങ്ങളും ചേർക്കപ്പെട്ടിരുന്നു. 350mm, 315mm എന്നിങ്ങനെ രണ്ട് വ്യത്യസ്ത കനത്തിലുള്ള ആർഎച്ച്‍എ ഫലകങ്ങൾ ഉപയോഗിക്കപ്പെട്ടിരുന്നു. ഇവയുടെ ഭാരം 120mm ആർഎച്ച്‍എ-യുടെതിൻ തുല്യമായിരുന്നു. അതായത് ഒരേ ഭാരമുള്ള കവചങ്ങളിൽ, കാഞ്ചൻ കവചത്തിൻ വ്യാപ്തം കൂടുതലാണ്. ടാങ്ക്-വേധ ആയുധങ്ങൾക്ക് സാന്ദ്രത കൂടിയ കവചങ്ങളെ ഭേദിക്കുവാൻ പ്രയാസമാണ്.
1980-കൾക്ക് ശേഷം കാഞ്ചൻ കവചം ധാരാളം പരിഷ്കരണങ്ങൾക്ക് വിധേയമായിട്ടുണ്ട്. ലോഹസങ്കരണ ശാസ്ത്രത്തിലുണ്ടായ പുരോഗതി ആർഎച്ച്‍എ-യുടെ വ്യാപ്ത-പിണ്ഡ അനുപാതം മെച്ചപ്പെടുത്തിയിട്ടുണ്ട്. സങ്കരപദാർത്ഥവും സമാനമായ പരിഷ്കരണങ്ങൾക്ക് വിധേയമായി.
External links
വർഗ്ഗം:ഇന്ത്യൻ സേന
കാളി (ഡോക്യുമെന്ററി)
ലീന മണിമേഖലൈ സംവിധാനം ചെയ്ത ഹ്രസ്വ ചിത്രമാണ് കാളി. കാനഡയിലെ ഇന്ത്യൻ ഹൈക്കമ്മിഷൻ ചിത്രത്തിന്റെ സ്ക്രീനിങ് പിൻവലിക്കണമെന്ന് ആവശ്യപ്പെട്ടിരുന്നു. കുറ്റകരമായ ഗൂഢാലോചന, മതവികാരം വ്രണപ്പെടുത്തുക, ആരാധനാലയങ്ങളിലെ കുറ്റകൃത്യം, സമാധാന ലംഘനത്തിന് ശ്രമിക്കുക തുടങ്ങിയ കുറ്റങ്ങളാണ് എഫ് ഐ ആറിൽ രേഖപ്പെടുത്തി കാളി ഡോക്യുമെന്ററി നിർമാതാക്കൾക്കെതിരെ ഡൽഹി പൊലീസും ഉത്തർപ്രദേശ് പൊലീസും കേസെടുത്തു.
വിവാദം
കനേഡിയൻ മൾട്ടി കൾച്ചറലിസത്തിന്റെ ഭാഗമായി ടൊറന്റോ മെട്രോപൊളിറ്റൻ യൂണിവേഴ്‌സിറ്റി സംഘടിപ്പിച്ച പരിപാടിയിൽ ആഗാ ഖാൻ മ്യൂസിയത്തിൽ പ്രദർശിപ്പിക്കാനിരിക്കേ ചിത്രത്തിന്റെ പോസ്റ്ററിനെതിരെ പ്രതിഷേധം രൂപപ്പെട്ടു. ദേവി വേഷധാരിയായ ആൾ പുകവലിക്കുന്നതും എൽജിബിടിക്യുഐ പതാക പിടിച്ചിരിക്കുന്നതുമായുള്ള പോസ്റ്റർ വിവാദമായി. വിവാദ പോസ്റ്റർ കേന്ദ്രസർക്കാരിന്റെ നിർദേശം അനുസരിച്ച് ട്വിറ്റർ നീക്കം ചെയ്തു. ഐടി ചട്ടം അനുസരിച്ചു നൽകിയ ഉത്തരവുകൾ പാലിക്കണമെന്നാവശ്യപ്പെട്ടുള്ള കേന്ദ്രസർക്കാരിന്റെ അന്ത്യശാസനത്തിനെതിരെ ട്വിറ്റർ കർണാടക ഹൈക്കോടതിയെ സമീപിച്ചെങ്കിലും നിർദേശം അനുസരിക്കുകയായിരുന്നു. സംഭവത്തിൽ ഖേദം പ്രകടിപ്പിച്ച അഗാ ഖാൻ മ്യൂസിയം അധികൃതർ, വിവാദമായ ഡോക്യുമെന്ററി പ്രദർശിപ്പിക്കില്ലെന്നു വ്യക്തമാക്കി. മ്യൂസിയത്തിന്റെ ‘അണ്ടർ ദ് ടെന്റ്’ വിഭാഗത്തിൽ പ്രദർശിപ്പിക്കാൻ വേണ്ടിയാണു കാളി തയാറാക്കിയിരുന്നത്.
ഭീഷണി, കോടതി
ലീന മണിമേഖലയുടെ തലവെട്ടുമെന്ന ഭീഷണയുമായി മതപ്രഭാഷകനായ രാജുദാസ് മകാന്ത് രംഗത്തെത്തി. അയോധ്യയിലെ ഹനുമാൻ ക്ഷേത്രത്തിൽ നടന്ന പ്രഭാഷണത്തിലായിരുന്നു വധഭീഷണി. ദൈവത്തെ ഇത്തരത്തിൽ ചിത്രീകരിക്കുന്നത് അംഗീകരിക്കാൻ കഴിയില്ലെന്നു നടിയും ബിജെപി നേതാവുമായ ഖുഷ്ബു സുന്ദർ പറഞ്ഞിരുന്നു. മതവികാരം വ്രണപ്പെടുത്തിയെന്ന പരാതിയിൽ ഡൽഹി പൊലീസും കേസ് റജിസ്റ്റർ ചെയ്തിട്ടുണ്ട്.
അവലംബം
വർഗ്ഗം:ഡോക്യുമെന്ററി ചലച്ചിത്രം വർഗ്ഗം:ആവിഷ്കാര സ്വാതന്ത്ര്യം ഇന്ത്യയിൽ
ഖാവോ യായി നാഷണൽ പാർക്ക്
ഖാവോ യായി (Thai: เขาใหญ่, pronounced [kʰǎw jàj]) തായ്‍ലാൻറിലെ ഒരു ദേശീയോദ്യാനമാണ്.
ഖാവോ യായി ദേശീയോദ്യാനം, തായ്‍ലാൻറിലെ തെക്കുപടിഞ്ഞാറ്, ഖെറാത്ത് പീഠഭൂമി യുടെ തെക്കുപടിഞ്ഞാറേ അതിരിൽ സൻഗമ്ഫായെങ് മലനിരകളുടെ പടിഞ്ഞാറു ഭാഗത്തായിട്ടാണ് സ്ഥിതി ചെയ്യുന്നത്. ദേശീയോദ്യാനം നിലനിൽക്കുന്ന പ്രദേശത്തെ ഏറ്റവും ഉയരം കൂടിയ പർവ്വതം 1,351 മീറ്റർ ഉയരമുള്ള ഖാവോ റോം ആണ്.
ഈ ദേശീയോദ്യാനത്തിൻറെ ഭൂരിഭാഗം പ്രദേശങ്ങളും നഖോൺ റച്ചാസിമ പ്രോവിൻസിലാണ് (ഖൊറാത്), ഉദ്യാനത്തിൻറെ മറ്റു ഭാഗങ്ങൾ സരാബുരി, പ്രാച്ചിബുരി, നഖോൺ നയോക് പ്രവിശ്യകളിലേയ്ക്കു വ്യാപിച്ചു കിടക്കുന്നു.
തായ്‍ലൻറിലെ മൂന്നാമത്തെ വലിയ ദേശീയോദ്യാനമാണിത്. ഈ ഉദ്യാനത്തിൻറെ ചുറ്റളവ്, മഴക്കാടുകളും നിത്യഹരിതവനങ്ങളും പുൽമേടുകളുകളും ഉൾപ്പെടെയുള്ള 2,168 ചതുരശ്ര കിലോമീറ്റർ പ്രദേശത്താണ്. സമുദ്രനിരപ്പിൽ നിന്ന് ഏകദേശം 400 മുതൽ 1,000 മീറ്റർ വരെ ഉയരമുണ്ട് ഈ മേഖലയ്ക്ക്. ഏകദേശം 3,000 വർഗ്ഗങ്ങളിലുള്ള സസ്യങ്ങൾ, റെഡ് ജംഗിൾഫൌൾ, കോറൽ-ബിൽഡ് ഗ്രൌണ്ട് കുക്കു എന്നിവയുൾപ്പെടെ 320 തരം പക്ഷികൾ, ഏഷ്യൻ ബ്ലാക്ക ബിയ ർ, ഇന്ത്യൻ ആന, ഗ്വാർ (ഇന്ത്യൻ കാട്ടുപോത്ത്), ഗിബ്ബോൺ, ഇന്ത്യൻ സാമ്പാർ മാൻ, പിഗ്-റ്റെയിൽഡ് മക്കാഖ്വ, ഇന്ത്യൻ മുൻറ്ജാക് (കുരയ്ക്കും മാൻ), ഉസിരി ധോലെ (ഇന്ത്യൻ കാട്ടുനായ്), കാട്ടു പന്നി എന്നിവയുൾപ്പെടെ 66 തരം സസ്തനികൾ ഇവിടെയുണ്ട്. ഡിപ്പാർട്ട്മെൻറ് ഓഫ് നാഷണൽ പാർക്ക് റേഞ്ചേർസ്, ഫ്രീലാൻറ് ഫൌണ്ടോഷനുമായി ചേർന്ന് സംയുക്തമായി നടത്തിയ നിരീക്ഷണത്തിൽ  വംശനാശം സംഭവിച്ചുവെന്നു കരുതപ്പെട്ടിരുന്ന കടുവകളുടെ ഒരു വർഗ്ഗമായ ഇൻഡോചൈനിസ് കടുവ (ഉപവർഗ്ഗം) തായ്‍ലാൻറിൻറെ കിഴക്കൻ മേഖലകളിൽ കണ്ടെത്തിയതായി രേഖപ്പെടുത്തിയിരിക്കുന്നു. 80 മീറ്റർ ഉയരമുള്ള ഹിയോ നരോക്ക്, ഹിയോ സുവാത് എന്നീ വെള്ളച്ചാട്ടങ്ങൾ സഞ്ചാരികളെ ആകർഷിക്കുന്ന ഘടകങ്ങളാണ്.
ചരിത്രം
1922 കാലഘട്ടത്തിൽ നഖോൺ നയോക് പ്രോവിൻസിലെ  ബൻ ത ഡാൻ, ബൻ ത ചായി എന്നീ ഗ്രാമങ്ങളിലുള്ള ഏതാനും ആളുകൾ വനത്തിനുള്ളിൽ സൻഗമ്ഫായെങ് മലനിരകൾക്കു സമീപം ഒരു താമസകേന്ദ്രം നിർമ്മിക്കുകയുണ്ടായി. ഏകദേശം മുപ്പതോളം കുടുംബങ്ങൾ ഇവിടെ കൃഷിചെയ്തു താമസമാരംഭിച്ചു. ഈ മേഖല തായ് ഗവൺമെൻറിൻറെ ശ്രദ്ധയിൽപ്പെടുകയും പാക് ഫിൽ ജില്ല യ്ക്ക് ഉള്ളിലുള്ള തമ്പോൻ ഖാവോ എന്ന ഗ്രാമമായി പ്രഖ്യാപിക്കുകയും ചെയ്തു. അധിവാസ മേഖലകളിൽ നിന്നും വളരെ ദൂരെ കിടക്കുന്ന ഈ പ്രദേശം അക്കാലത്ത് കുറ്റവാളികളുടെയും അഭയാർത്ഥികളുടെയും താവളമായത്തീർന്നു.
ഈ മേഖലയിൽ നിന്നു കുറ്റവാളികളെ പിടികൂടാനുള്ള ഉദ്യമത്തിൽ 1932 ൽ ഇവിടെയുണ്ടായിരുന്ന ഗ്രാമവാസികൾ 30 കിലോമീറ്റർ ദൂരെയുള്ള മറ്റൊരു പ്രദേശത്തേയക്കു മാറി താമസിച്ചു. ഇവിടെയൊരു ദേശീയോദ്യാനം രൂപീകരിക്കേണ്ടതിൻറെ ആവശ്യകതയെപ്പറ്റി 1959 ൽ പ്രധാനമന്ത്രിയായിരുന്ന ഫീൽഡ് മാർഷൽ സരിത് തനരാത്ത് കൃഷി മന്ത്രാലയത്തോടും ആഭ്യന്തര മന്ത്രാലത്തോടും വിശദീകരിക്കുകയും വേണ്ട നിർദ്ദേശങ്ങൾ കൊടുക്കുകയും ചെയ്തതിൻറ ഫലമായി മേഖലയിൽ ഒരു ദേശീയോദ്യാനം സ്ഥാപിക്കാനുള്ള നടപടികൾ തുടങ്ങുകയും ചെയ്തു. 1962 സെപ്റ്റംബർ 18 ന് ഖാവോ യായി ദേശീയോദ്യാനം രൂപീകരിക്കപ്പെട്ടു. തായ്‍ലാൻറിൽ സ്ഥാപിക്കപ്പെട്ട ആദ്യത്തെ ദേശീയോദ്യാനമായിരുന്നു ഇത്. ഈ ദേശീയോദ്യാനം സ്ഥാപിക്കുന്നതിന് ചുക്കാൻ പിടിച്ചത് ഇരുപതാം നൂറ്റാണ്ടിലെ പ്രമുഖ പരിസ്ഥിതി പരിപാലകനായ ബൂൺസോങ് ലെകാകുൾ ആയിരുന്നു.
ധിമാൽ
ധിമാൽ എന്നത് നേപ്പാളിലെ ഒരു സിനോ-ടിബറ്റൻ ഭാഷയാണ്. പ്രവിശ്യ നമ്പർ 1 ലെ 20,000-ത്തോളം ആളുകൾ തെറായിയിൽ സംസാരിക്കുന്നു. കങ്കായി നദിയാൽ വേർതിരിക്കുന്ന കിഴക്കും പടിഞ്ഞാറും ഒരു ഭാഷയുണ്ട്. മിക്ക ആളുകളും ധിമലിനെ ദേവനാഗരിയിലേക്ക് ട്രാൻസ്ക്രൈബ് ചെയ്യുന്നു. കൂടാതെ സ്വരശാസ്ത്രപരമായ വ്യത്യാസങ്ങൾക്കായി സ്റ്റാൻഡേർഡ് കൺവെൻഷനുകളും ഉണ്ട്.
അവലംബം
വർഗ്ഗം:നേപ്പാളിലെ ഭാഷകൾ
ലിൻഹേവെനേറ്റർ
അന്ത്യ ക്രിറ്റേഷ്യസ് കാലത്തു ജീവിച്ചിരുന്ന ഒരു ദിനോസർ ആണ് ലിൻഹേവെനേറ്റർ.
ഫോസിൽ
2009 ൽ ആണ് ഇവയുടെ ഫോസിൽ കണ്ടു കിട്ടുന്നത്, 2011 വർഗ്ഗീകരണവും നടന്നു.
കുടുംബം
ഇവ തെറോപോഡ് ദിനോസർ വിഭാഗത്തിൽപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ വർഗ്ഗം:ഏഷ്യൻ ദിനോസറുകൾ
അബ്സ്ട്രാക്റ്റ് വിക്കിപീഡിയ
വിക്കിഡേറ്റയിൽ നിന്നുള്ള ഘടനാപരമായ ഡാറ്റ ഉപയോഗിച്ച് വിക്കിപീഡിയയുടെ ഭാഷാധിഷ്ഠിതമല്ലാത്ത പതിപ്പ് സൃഷ്ടിക്കാൻ ലക്ഷ്യമിട്ടുള്ള വിക്കിമീഡിയ ഫൗണ്ടേഷന്റെ പദ്ധതിയാണ് അബ്സ്ട്രാക്റ്റ് വിക്കിപീഡിയ. വിക്കിഡാറ്റയുടെ സഹസ്ഥാപകനായ ആണ് ഈ പദ്ധതി ആവിഷ്കരിച്ചത്. 2020 ഏപ്രിലിൽ ഒരു ഗൂഗിൾ ഗവേഷണ പ്രബന്ധത്തിൽ ഇതിനെപ്പറ്റി വിശദമായി പരാമർശിക്കുന്നു. 2020 മെയ് മാസത്തിൽ (വിക്കിലാംഡ എന്നപേരിൽ) ഈ പദ്ധതി നിർദ്ദേശിച്ചു. 2020 ജൂലൈയിൽ വിക്കിമീഡിയ ഫൗണ്ടേഷനിലെ ബോർഡ് ഓഫ് ട്രസ്റ്റികൾ ഈ പദ്ധതി അംഗീകരിച്ചു. വിക്കിഫങ്ഷൻസ് എന്ന പേരിൽ 2023 ജൂലൈ 26ന് കോഡുകൾ സൃഷ്ടിക്കാനും പരിപാലിക്കാനുമായുള്ള വിക്കിമീഡിയ പദ്ധതി ആരംഭിച്ചു. ഇതുപയോഗിച്ചാണ് അബ്സ്ട്രാക്റ്റ് വിക്കിപീഡിയ ഭാവിയിൽ പ്രാവർത്തികമാകുന്നത്.
ബാഹ്യ ലിങ്കുകൾ
വർഗ്ഗം:വിക്കിപീഡിയ വർഗ്ഗം:വിക്കിഡാറ്റ വർഗ്ഗം:വിക്കിമീഡിയ ഫൗണ്ടേഷൻ സംരംഭങ്ങൾ
റെബേക്ക ഗ്രീർ
ഒരു അമേരിക്കൻ നോൺ ഫിക്ഷൻ എഴുത്തുകാരിയാണ് റെബേക്ക എല്ലെൻ ഗ്രീർ (ജനനം: 1936), ഇവർ  വുമൺസ് ഡേ മാസികയുടെ പത്രാധിപരായും പ്രവർത്തിച്ചിട്ടുണ്ട്.
ജീവചരിത്രം
ഫ്ലോറിഡ സർവകലാശാലയിൽ നിന്ന് കമ്മ്യൂണിക്കേഷനിൽ പ്രാവീണ്യം നേടിയ റെബേക്ക ഗ്രീർ. 1957 ൽ കോളേജ് ഓഫ് ജേണലിസം ആന്റ് കമ്മ്യൂണിക്കേഷനിൽ നിന്ന് സയൻസ് ബിരുദവും കരസ്ഥമാക്കി. 1998-ൽ ഇവർ ഫ്ലോറിഡ യൂണിവേഴ്സിറ്റിയിലെ കോളേജ് ഓഫ് ജേർണലിസം ആന്റ് കമ്മ്യൂണിക്കേഷന്റെ വിശിഷ്ട അലുമ്‌നയായി തിരഞ്ഞെടുക്കപ്പെട്ടു. ഫ്ലോറിഡ യൂണിവേഴ്സിറ്റി അവരുടെ കയ്യെഴുത്തുപ്രതികളുടെ ഒരു ശേഖരം അവരുടെ സ്പെഷ്യൽ ഏരിയ സ്റ്റഡീസ് ലൈബ്രറിയിൽ സൂക്ഷിക്കുന്നുണ്ട്.
അവരുടെ നോൺ ഫിക്ഷൻ പുസ്തകം വൈ ഇസ്ന്റ് അ നൈസ് ഗേൾ ലൈക്ക് യൂ മാരീഡ് ? (1969) ബെസ്റ്റ് സെല്ലറും ഫെമിനിസത്തെക്കുറിച്ചുള്ള പ്രാഥമിക പുസ്തകവുമായിരുന്നു. ന്യൂ സ്കൂൾ ഫോർ സോഷ്യൽ റിസർച്ചിൽ നോൺ ഫിക്ഷൻ റൈറ്റിംഗ് പഠിപ്പിക്കുകയും ചെയ്തിട്ടുണ്ട്.
അവലംബം
വർഗ്ഗം:ഇരുപതാം നൂറ്റാണ്ടിലെ അമേരിക്കൻ മാധ്യമ പ്രവർത്തകർ വർഗ്ഗം:അമേരിക്കൻ വനിതാ പത്രപ്രവർത്തകർ വർഗ്ഗം:1936-ൽ ജനിച്ചവർ വർഗ്ഗം:അമേരിക്കൻ വനിതാ എഴുത്തുകാർ വർഗ്ഗം:ജീവിച്ചിരിക്കുന്ന പ്രമുഖർ
ലാൽ ബഹാദൂർ ശാസ്ത്രി സ്റ്റേഡിയം, കൊല്ലം
കൊല്ലം ജില്ലയിലെ റിസർവേ ക്യാമ്പിനു സമീപമായി കന്റോൺമെന്റ് ഏരിയയിലും കർബലയിലും ആയി സ്ഥിതി ചെയ്യുന്ന ഒരു ഫുട്ബോൾ സ്റ്റേഡിയമാണു് ലാൽ ബഹദൂർ ശാസ്ത്രി സ്റ്റേഡിയം. മുൻപ് കോർപറേഷൻ സ്റ്റേഡിയം എന്നറിയപ്പെട്ടിരുന്ന ഇതു നിർമ്മിച്ചത് 1988-89 ലായാണ്. 6.89 കോടി മുടക്കി അടുത്തിടെ ഇത് നവീകരിക്കുകയുണ്ടായി. 2015 ദേശീയ ഗെയിംസിലെ റഗ്ബി ഇനങ്ങൾ ഇവിടെയാകും നടക്കുന്നത്.
30000 കാണികൾക്ക് ഇരിക്കവുന്ന ഇവിടെ ഫ്ലഡ് ലൈറ്റ് സൗകര്യം ഉണ്ട്. റഗ്ബി, ഫുട്ബോൾ, അത്ലറ്റിക്സ്, ക്രിക്കറ്റ് എന്നിവയ്ക്ക് സ്റ്റേഡിയം അനുയോജ്യമാണ്. സന്തോഷ് ട്രോഫി മത്സരങ്ങൾക്കും ഇവിടം വേദിയായിട്ടുണ്ട്. കോളേജ് എൻഡ്, റോഡ് എൻഡ് എന്നാണു ക്രിക്കറ്റിൽ എൻഡുകൾക്ക് പേരു നൽകുക
അവലംബം
വർഗ്ഗം:കൊല്ലം ജില്ലയിലെ സ്റ്റേഡിയങ്ങൾ
ക്ലാർക്ക് ഗേബിൾ
"ഹോളിവുഡ് രാജാവ്" എന്ന് അറിയപ്പെട്ടിരുന്ന ഒരു അമേരിക്കൻ ചലച്ചിത്ര നടനായിരുന്നു വില്യം ക്ലാർക്ക് ഗേബിൾ (ഫെബ്രുവരി 1, 1901 - നവംബർ 16, 1960). 1930, 1940, 1950 കളിൽ വൈവിധ്യമാർന്ന ഇനങ്ങളിൽ 60 ലധികം ചലച്ചിത്രങ്ങളിൽ അദ്ദേഹത്തിന് വേഷങ്ങളുണ്ടായിരുന്നു. ഗേബിൾ ഹൃദയാഘാതത്തെ തുടർന്ന് മരിച്ചു. 1961-ൽ മരണാനന്തരം പുറത്തിറങ്ങിയ ദി മിസ്ഫിറ്റ്സിലെ ഒരു വൃദ്ധനായ കൗബോയിയാണ് സ്ക്രീനിൽ പ്രത്യക്ഷപ്പെട്ടത്.
ഒഹായോയിൽ ജനിച്ച് വളർന്ന ഗേബിൾ ഹോളിവുഡിൽ എത്തി. അവിടെ 1924 നും 1926 നും ഇടയിൽ ഹോളിവുഡ് നിശ്ശബ്ദ സിനിമകളിൽ സിനിമാ ജീവിതം ആരംഭിച്ചു. മെട്രോ-ഗോൾഡ് വിൻ-മേയറിനായി അഭിനയരംഗത്തേക്ക് മുന്നേറുകയും 1931-ലെ ഡാൻസ്, ഫൂൾസ്,ഡാൻസിൽ ജോവാൻ ക്രോഫോർഡിനൊപ്പം അഭിനയിച്ചു. ജീൻ ഹാർലോയ്‌ക്കൊപ്പം റെഡ് ഡസ്റ്റ് (1932) എന്ന റൊമാന്റിക് നാടകത്തിലെ അദ്ദേഹത്തിന്റെ പങ്ക് അദ്ദേഹത്തെ എം‌ജി‌എമ്മിലെ ഏറ്റവും വലിയ പുരുഷതാരമാക്കി മാറ്റി. ക്ലൗഡെറ്റ് കോൾബെർട്ടിനൊപ്പം അഭിനയിച്ച ഫ്രാങ്ക് കാപ്രയുടെ ഇറ്റ് ഹാപ്പെൻഡ് വൺ നൈറ്റ് (1934) മികച്ച നടനുള്ള അക്കാദമി അവാർഡ് ഗേബിൾ നേടി. മ്യൂട്ടിനി ഓൺ ദ ബൗണ്ടി (1935), ഗോൺ വിത്ത് ദി വിൻഡ് (1939), വിവിയൻ ലീയുടെ സ്കാർലറ്റ് ഒ'ഹാരയോടൊപ്പം റെറ്റ് ബട്ട്‌ലറിൽ, മാൻഹട്ടൻ മെലോഡ്രാമ (1934), സാൻ ഫ്രാൻസിസ്കോ (1936), സരടോഗ (1937), ടെസ്റ്റ് പൈലറ്റ് (1938), ബൂം ടൗൺ (1940) എന്നിവയിലൂടെ വാണിജ്യപരവും നിരൂപണപരവുമായ വിജയങ്ങൾ അദ്ദേഹം കണ്ടെത്തി.
മുൻകാലജീവിതം
ഒഹായോയിലെ കാഡിസിൽ ഓയിൽ വെൽ ഡ്രില്ലർ, വില്യം ക്ലാർക്ക് ഗേബിൾ (1870-1948), ഭാര്യ അഡെലിൻ (നീ ഹെർഷൽമാൻ) എന്നിവരുടെ മകനായി ജനിച്ചു. പിതാവ് പ്രൊട്ടസ്റ്റന്റ്, അമ്മ റോമൻ കത്തോലിക്കനുമായിരുന്നു. ഗേബിളിന് വില്യം എന്നാണ് പിതാവിന്റെ കാലശേഷം പേര് നൽകിയിരുന്നത്. പക്ഷേ അദ്ദേഹത്തെ ക്ലാർക്ക് അല്ലെങ്കിൽ ബില്ലി എന്നാണ് വിളിച്ചിരുന്നത്. ഡോക്ടറുടെ കൈയക്ഷരം ഗുമസ്തർക്ക് മനസ്സിലാകാത്തതിനാൽ അദ്ദേഹത്തിന്റെ ജനന സർട്ടിഫിക്കറ്റിൽ തെറ്റായി പുരുഷന് പകരം വനിതയായി പട്ടികപ്പെടുത്തി. സർട്ടിഫിക്കറ്റ് പിന്നീട് ശരിയാക്കി. അദ്ദേഹത്തിന് പെൻ‌സിൽ‌വാനിയ ഡച്ച്, ബെൽജിയൻ, ജർമ്മൻ എന്നീ വംശപരമ്പര ഉണ്ടായിരുന്നു.
ഒഹായോയിലെ ഡെന്നിസണിലുള്ള ഒരു റോമൻ കത്തോലിക്കാ പള്ളിയിൽ സ്‌നാനമേറ്റപ്പോൾ ഗേബിളിന് ആറുമാസം പ്രായമുണ്ടായിരുന്നു. പത്തുമാസം പ്രായമുള്ളപ്പോൾ അമ്മ മരിച്ചു. കത്തോലിക്കാ വിശ്വാസത്തിൽ വളർത്താൻ പിതാവ് വിസമ്മതിച്ചു. ഇത് ഹെർഷൽമാൻ കുടുംബത്തിൽ നിന്ന് വിമർശനത്തിന് ഇടയാക്കി. പെൻസിൽവേനിയയിലെ വെർനോൺ ടൗൺ‌ഷിപ്പിലുള്ള അവരുടെ കൃഷിയിടത്തിൽ അമ്മയുടെ അമ്മാവൻ ചാൾസ് ഹെർഷൽമാനും ഭാര്യയുമായും സമയം ചെലവഴിക്കാൻ പിതാവ് സമ്മതിച്ചതോടെയാണ് തർക്കം പരിഹരിച്ചത്. 1903 ഏപ്രിലിൽ ഗേബിളിന്റെ പിതാവ് ജെന്നി ഡൻലാപ്പിനെ (1874-1919) വിവാഹം കഴിച്ചു.
ഗേബിൾ ഉയരമുള്ള, ലജ്ജാശീലനായ കുട്ടിയായിരുന്നു. രണ്ടാനമ്മ അദ്ദേഹത്തെ നന്നായി വസ്ത്രം ധരിച്ച നന്നായി പക്വതയുള്ളതായി വളർത്തി. അവർ പിയാനോ വായിച്ച് അദ്ദേഹത്തെ വീട്ടിൽ പാഠങ്ങൾ പഠിപ്പിച്ചു. പിന്നീട് അദ്ദേഹം 13-ാം വയസ്സിൽ ബ്രാസ്സ് വാദ്യോപകരണം വായിക്കുന്ന ഹോപെഡേലിന്റെ മെൻസ് ടൗൺ ബാന്റിലെ ഏക ബാലനായി. ഗേബിൾ യാന്ത്രികമായി ചായ്‌വുള്ളവനായിരുന്നതിനാൽ പിതാവിനൊപ്പം കാറുകൾ നന്നാക്കാൻ ഇഷ്ടപ്പെട്ടിരുന്നു. വേട്ടയാടൽ, കഠിനാധ്വാനം തുടങ്ങിയ പൗരുഷമുള്ള പ്രവർത്തനങ്ങളിൽ ഏർപ്പെടണമെന്ന് പിതാവ് നിർബന്ധിച്ചിരുന്നു. ഗേബിളിനും സാഹിത്യത്തെ ഇഷ്ടമായിരുന്നു. വിശ്വസ്തരായ കൂട്ടുകാർക്കിടയിൽ പ്രത്യേകിച്ച് അദ്ദേഹം ഷെയ്ക്‌സ്‌പിയറുടെ ഗീതകങ്ങൾ പാരായണം ചെയ്യുമായിരുന്നു.
1917-ൽ പിതാവിന് സാമ്പത്തിക ബുദ്ധിമുട്ടുകൾ ഉണ്ടായിരുന്നു. കാർഷികമേഖലയിൽ പ്രവർത്തിക്കാനായി കുടുംബം അക്രോണിനടുത്തുള്ള ഒഹായോയിലെ റെവെന്നയിലേക്ക് മാറി. ഫാമിൽ ജോലി ചെയ്യണമെന്ന് പിതാവ് നിർബന്ധിച്ചെങ്കിലും ഗേബിൾ താമസിയാതെ ഫയർസ്റ്റോൺ ടയർ ആന്റ് റബ്ബർ കമ്പനിയിൽ പ്രവർത്തിക്കാൻ വേണ്ടി അക്രോണിലേക്ക് പോയി.
പുറത്തേക്കുള്ള കണ്ണികൾ
വർഗ്ഗം:മികച്ച നടനുള്ള അക്കാദമി പുരസ്കാരം ലഭിച്ചവർ വർഗ്ഗം:1901-ൽ ജനിച്ചവർ വർഗ്ഗം:1960-ൽ മരിച്ചവർ വർഗ്ഗം:അമേരിക്കൻ ചലച്ചിത്ര നടന്മാർ
മൻജിത് തിവാന
പഞ്ചാബിലെ പട്യാലയിൽ ജനിച്ച ഒരു പ്രമുഖ കവയിത്രിയാണ് മൻജിത് തിവാന (Manjit Tiwana) (ജനനം 1947). പഞ്ചാബ് സർവകലാശാലയിൽ നിന്ന് 1969 ൽ സൈക്കോളജിയിലും, 1973 ൽ ഇംഗ്ലീഷിലും അവർ ബിരുദാനന്തരബിരുദം നേടി. 1984 ൽ സൈക്കോളജിയിൽ പി എഛ് ഡി നേടി. 1975ൽ അഭിനയത്തിലും സംവിധാനത്തിലും ഡിപ്ലോമയും നേടിയിട്ടുണ്ട്.
വിവിധ കോളേജുകളിൽ സൈക്കോളജി അദ്ധ്യാപികയായിരുന്നു മൻജിത് തിവാന. ചണ്ഡീഗഢിലെ ഗവണ്മെന്റ് വനിതാ കോളേജിൽ സൈക്കോളജി വിഭാഗം മേധാവിയായും സേവനമനുഷ്ഠിച്ചിട്ടുണ്ട്.
പതിനാറാം വയസ്സിലാണ് തിവാനയുടെ ആദ്യകവിത അമൃതാ പ്രീതത്തിന്റെ നാഗ്‌മണി മാസിക യിൽ യിൽ പ്രസിദ്ധീകരിക്കുന്നത്. ഏഴു കവിതാസമാഹരങ്ങൾ അവർ എഴുതിയിട്ടുണ്ട്. ഇൽഹം(1976), ഇത്സാം(1980), താരൈൻ ദീ ജൂൻ(1982), ഉനിദാ വർത്‌മാൻ(1987), സാവിത്രി(1989) ജിൻ പ്രേം കിയോ എന്നിവയാണ് അവരുടെ പ്രമുഖ പുസ്തകങ്ങൾ.
പുരസ്കാരങ്ങൾ
1990-ൽ സാഹിത്യ അക്കാദമി അവാർഡും, 1999-ൽ പഞ്ചാബ് ഭാഷാവകുപ്പിന്റെ ശിരോമണി പഞ്ചാബി കവി പുരസ്കാരവും ലഭിച്ചു.
പുറത്തേക്കുള്ള കണ്ണികൾ
വർഗ്ഗം:പഞ്ചാബി കവികൾ വർഗ്ഗം:1947-ൽ ജനിച്ചവർ
ബ്രേക്കിംഗ് ഹോം ടൈസ്
അമേരിക്കൻ ചിത്രകാരൻ നോർമൻ റോക്ക്‌വെൽ വരച്ച ചിത്രമാണ് ബ്രേക്കിംഗ് ഹോം ടൈസ്. 1954 സെപ്റ്റംബർ 25 ന് ദി സാറ്റർഡേ ഈവനിംഗ് പോസ്റ്റിന്റെ മുഖചിത്രത്തിനായിട്ടാണ് ഈ ചിത്രം സൃഷ്ടിച്ചത്. സംസ്ഥാന സർവകലാശാലയിലേക്ക് കൊണ്ടുപോകാൻ കഴിയുന്ന ട്രെയിനിനായി കാത്തിരിക്കുന്ന ഒരു പിതാവിനെയും മകനെയും ഈ ചിത്രം പ്രതിനിധീകരിക്കുന്നു. റോക്ക്‌വെല്ലിന്റെ മാസ്റ്റർവർക്കുകളിലൊന്നായി വിദഗ്ദ്ധർ കരുതുന്ന ഈ പെയിന്റിംഗ് ഏറ്റവും വ്യാപകമായി പുനർനിർമ്മിക്കപ്പെട്ട ഒരു ചിത്രമാണ്. പോസ്റ്റ് ചരിത്രത്തിലെ ഏറ്റവും ജനപ്രിയമായ രണ്ടാമത്തെ ചിത്രമായി ഈ ചിത്രം തിരഞ്ഞെടുക്കപ്പെട്ടു.
വിവരണം
റോക്ക്‌വെല്ലിന്റെ മിക്ക ചിത്രങ്ങളെയും പോലെ ഈ ചിത്രത്തിന്റെ വിശദാംശങ്ങളും ഒരു കഥ പറയുന്നു. ന്യൂ മെക്സിക്കോയിൽ നിന്നുള്ള ഒരു ആൺകുട്ടി ആദ്യമായി വീട്ടിൽ നിന്ന് പോകുന്ന സാഹചര്യത്തിന്റെ അവസാനത്തിന്റെയും ആരംഭത്തിന്റെയും ഒരു കഥ പറയുന്നു. യുവാവും അച്ഛനും നായയും കുടുംബത്തിന്റെ ഫാം ട്രക്കിന്റെ റണ്ണിംഗ് ബോർഡിൽ ഇരിക്കുന്നു. മകന്റെ പോക്കറ്റിൽ നിന്ന് മുന്നോട്ടുന്തിയ ടിക്കറ്റും പെയിന്റിംഗിന്റെ താഴത്തെ മൂലയിൽ ദൃശ്യമാകുന്ന സിംഗിൾ റെയിലും, മൂവരും ഇരിക്കുന്നത് അവർ ട്രെയിനിനായി കാത്തിരിക്കുന്ന ഒരു വിസിൽ സ്റ്റോപ്പിലാണെന്ന് സൂചിപ്പിക്കുന്നു.
"സ്റ്റേറ്റ് യു" പെനന്റ് വഹിക്കുന്ന പുതിയ സ്യൂട്ട്‌കേസിൽ മകന്റെ പുസ്തകങ്ങൾ അടുക്കിയിരിക്കുന്നു. ടൈയും സോക്സും തികച്ചും പൊരുത്തപ്പെടുന്നതും അമർത്തിയ വെളുത്ത ട്രൗസറും പൊരുത്തപ്പെടുന്ന ജാക്കറ്റും ധരിച്ച അദ്ദേഹം കോളേജിലെ പുതിയ ജീവിതത്തിന് തയ്യാറാണ്. കൈകൾ മടക്കിവെച്ചതുപോലെയും യുവാവിന്റെ ചെരിപ്പുകൾ മിനുക്കിയതുപോലെ തിളങ്ങുന്നു. കുടുംബ നായ മടിയിൽ തല വച്ച് വിശ്രമിക്കുന്നതോടെ അദ്ദേഹത്തിന്റെ നോട്ടം ചക്രവാളത്തിലേക്കും ജീവിതത്തിലെ അടുത്ത അധ്യായത്തിലേക്കും ആകാംക്ഷയോടെ ശ്രദ്ധ കേന്ദ്രീകരിക്കുന്നു.
മകന്റെയും തൊപ്പി കൂടി കയ്യിൽ പിടിച്ച് ഇരിയ്ക്കുന്ന അച്ഛൻ അവനെ വിട്ടയക്കാൻ വിമുഖത കാണിക്കുന്നു. അദ്ദേഹത്തിന്റെ നോട്ടത്തിന്റെ ദിശ മകന്റെ നേരെ വിപരീതമാണ്. ഒരു ബുൾ ഡർഹാം പുകയില സാച്ചലിൽ നിന്നുള്ള ടാഗ് അദ്ദേഹത്തിന്റെ ഷർട്ട് പോക്കറ്റിൽ നിന്ന് സമീപത്ത് തൂങ്ങിക്കിടക്കുന്നു. അദ്ദേഹത്തിന്റെ വലതുകൈയ്ക്കടുത്ത് ഒരു ചുവന്ന പതാകയും വിളക്കും തയ്യാറാണ്. മകന്റെ ലഗേജുമായി അരികിൽ കാത്തുനിൽക്കുമ്പോൾ ട്രെയിൻ നിർത്താൻ സിഗ്‌നൽ നൽകുകയല്ലാതെ മറ്റൊന്നും ചെയ്യാനില്ല. ഒപ്പം അദ്ദേഹത്തിന്റെ പോസ് സൂചിപ്പിക്കുന്നത് തന്റെ മകനെ കൂട്ടിക്കൊണ്ടുപോകുന്ന ട്രെയിനിന്റെ ആസന്നമായ വരവിനെ ഭയന്ന് അയാൾ ട്രാക്ക് നോക്കുന്നു.
രണ്ട് പേരും പരസ്പരം നോക്കുന്നില്ലെങ്കിലും അവരുടെ കാലുകൾ സ്പർശിക്കുകയും 1954 ലെ ഈ ചിത്രകലയിൽ കുടുംബബന്ധങ്ങളുടെ ശക്തമായ ബന്ധം ഊന്നിപ്പറയുകയും ചെയ്യുന്നു.
ചരിത്രം
1955 ൽ വാഷിംഗ്ടൺ, ഡിസിയുടെ കോർക്കോറൻ ഗാലറി ആർട്ട്, 1964 ൽ മോസ്കോ, കെയ്‌റോ എന്നിവയുൾപ്പെടെ നിരവധി സ്ഥലങ്ങളിൽ ഈ പെയിന്റിംഗ് പ്രദർശിപ്പിച്ചിരുന്നു. 1987 ലെ ഒരു ടിവി സിനിമയുടെ പ്രചോദനം കൂടിയായിരുന്നു ഈ ചിത്രം. അച്ഛനും മകനും ആയി അഭിനയിച്ചത് ജേസൺ റോബാർഡ്സ്, ഡഗ് മൿകീൻ എന്നിവരായിരുന്നു.
2003 ൽ 25 വർഷത്തിനിടെ ആദ്യമായി നോർമൻ റോക്ക്‌വെൽ മ്യൂസിയത്തിൽ ഈ പെയിന്റിംഗ് പ്രദർശിപ്പിച്ചിരുന്നു. ഡിസ്പ്ലേയിലെ പെയിന്റിംഗും പ്രസിദ്ധീകരിച്ച പോസ്റ്റ് ഇമേജും തമ്മിലുള്ള പൊരുത്തക്കേടുകൾ ചില വിദഗ്ധർ ശ്രദ്ധിച്ചിട്ടും പ്രദർശിപ്പിച്ചിരിക്കുന്ന പെയിന്റിംഗ് യഥാർത്ഥമാണെന്ന് വിശ്വസിക്കപ്പെട്ടു.
യഥാർത്ഥമായത് കണ്ടെത്തുന്നു
റോക്ക്‌വെല്ലിന്റെ സുഹൃത്തായ കാർട്ടൂണിസ്റ്റ് ഡോൺ ട്രാച്ചെ 1962 ൽ 900 ഡോളറിന് ഈ പെയിന്റിംഗ് വാങ്ങിയിരുന്നു. ഈചിത്രം 2005 മെയ് മാസത്തിൽ അദ്ദേഹം മരിക്കുന്നതുവരെ അദ്ദേഹത്തിന്റെ ഉടമസ്ഥതയിലായിരുന്നു. 2006 മാർച്ചിൽ, അദ്ദേഹത്തിന്റെ രണ്ട് ആൺമക്കളും ട്രാക്റ്റെയുടെ വീട്ടിൽ മറഞ്ഞിരിക്കുന്ന ഒരു സ്ഥലത്തിൽ ബ്രേക്കിംഗ് ഹോം ടൈസ് ഉൾപ്പെടെ നിരവധി പെയിന്റിംഗുകൾ കണ്ടെത്തി. കൂടുതൽ അന്വേഷണത്തിൽ, ട്രാക്റ്റെ തന്റെ ഉടമസ്ഥതയിലുള്ള നിരവധി പെയിന്റിംഗുകളുടെ പകർപ്പുകൾ സൃഷ്ടിച്ചതായും ഒറിജിനലുകൾ മറച്ചുവെച്ചതായും കണ്ടെത്തി. അങ്ങനെ, 2003 ൽ നോർമൻ റോക്ക്‌വെൽ മ്യൂസിയത്തിൽ പ്രദർശിപ്പിച്ചിരുന്ന ബ്രേക്കിംഗ് ഹോം ടൈസ് യഥാർത്ഥത്തിൽ ഒരു പകർപ്പായിരുന്നു. മ്യൂസിയം പിന്നീട് പകർപ്പിനൊപ്പം ഒറിജിനൽ പ്രദർശിപ്പിച്ചു.
2006 ലെ വിൽപ്പന
2006 നവംബർ 29 ന് സോതെബീസ് 15.4 മില്യൺ ഡോളറിന് യഥാർത്ഥ പെയിന്റിംഗ് ലേലത്തിൽ വിറ്റു. അക്കാലത്ത് ഇത് റോക്ക്‌വെൽ സൃഷ്ടിക്ക് റെക്കോർഡ് തുകയായിരുന്നു. വാങ്ങുന്നയാൾ അജ്ഞാതനായി തുടരാൻ തീരുമാനിച്ചു.
സാംസ്കാരിക റഫറൻസ്
1987 ലെ ടെലിവിഷൻ ചലച്ചിത്രമായ ബ്രേക്കിംഗ് ഹോം ടൈസിന്റെ പ്രചോദനമായിരുന്നു ഈ പെയിന്റിംഗ്.
പുറംകണ്ണികൾ
വർഗ്ഗം:നോർമൻ റോക്ക്‌വെൽ വരച്ച ചിത്രങ്ങൾ
ആഷ്‌ലി ബൈഡെൻ
ആഷ്‌ലി ബ്ലേസർ ബൈഡൻ (ജനനം: ജൂൺ 8, 1981) ഒരു അമേരിക്കൻ സാമൂഹ്യ പ്രവർത്തക, ആക്ടിവിസ്റ്റ്, മനുഷ്യസ്‌നേഹി, ഫാഷൻ ഡിസൈനർ എന്നീ നിലകളിൽ പ്രശസ്തയായ വനിതയാണ്. 2014 മുതൽ 2019 വരെയുള്ള കാലത്ത് ഡെലവെയർ സെന്റർ ഫോർ ജസ്റ്റിസിന്റെ ഭരണ മേധാവിയായി അവർ സേവനമനുഷ്ഠിച്ചിരുന്നു. ഈ കേന്ദ്രത്തിലെ അവരുടെ ഭരണപരമായ ചുമതലകൾക്കുമുമ്പ്, കുട്ടികൾക്കും, യുവാക്കൾക്കും, അവരുടെ കുടുംബങ്ങൾക്കുമായുള്ള ഡെലവെയർ ഡിപ്പാർട്ട്മെന്റ് ഓഫ് സർവ്വീസസിലും അവർ ജോലി ചെയ്തിരുന്നു. അമേരിക്കൻ ഐക്യനാടുകളിലെ വരുമാന അസമത്വം ഇല്ലായ്മ ചെയ്യുന്ന പ്രവർത്തനങ്ങളിൽ ശ്രദ്ധയൂന്നിക്കൊണ്ടുള്ള സാമൂഹ്യ പരിപാടികലുടെ ധനശേഖരണാർദ്ധം ഓൺ‌ലൈൻ ചില്ലറ വ്യാപാര ശൃംഖലയായ ഗിൽറ്റ് ഗ്രൂപ്പിന്റെ പങ്കാളിത്തത്തോടെ ലൈവ്‌ലിഹുഡ് എന്ന പേരിൽ ഒരു ഫാഷൻ കമ്പനിയ്ക്കും 2017 ലെ ന്യൂയോർക്ക് ഫാഷൻ വീക്കിന്റെ അർദ്ധ വാർഷികവേളയിൽ അവർ‌ തുടക്കമിട്ടു. നിയുക്ത അമേരിക്കൻ പ്രസിഡന്റ് ജോ ബൈഡന്റെ രണ്ടാം വിവാഹത്തിലെ കുട്ടിയും ഏക മകളുമാണ്  ആഷ്‍ലി ബൈഡൻ.
അർദാബിൽ പ്രവിശ്യ
അർദാബിൽ പ്രവിശ്യ (اردبیل اوستانی) ഇറാനിലെ മുപ്പത്തിയൊന്ന് പ്രവിശ്യകളിൽ ഒന്നാണ്. രാജ്യത്തിന്റെ വടക്കുപടിഞ്ഞാറായി, അസർബൈജാൻ റിപ്പബ്ലിക്കിന്റെയും കിഴക്കൻ അസർബൈജാൻ, സഞ്ജാൻ, ഗിലാൻ പ്രവിശ്യകളുടെയും അതിർത്തിയോട് ചേർന്ന് റീജിയൻ 3-ൽ ഇത് സ്ഥിതിചെയ്യുന്നു. അതിന്റെ ഭരണ കേന്ദ്രം അർദാബിൽ നഗരമാണ്. ഈ പ്രവിശ്യ 1993-ൽ കിഴക്കൻ അസർബൈജാന്റെ കിഴക്കൻ ഭാഗത്ത് നിന്നാണ് സ്ഥാപിതമായത്.
കാലാവസ്ഥ, ഭൂമിശാസ്ത്രം
ചൂടുള്ള വേനൽ മാസങ്ങളിൽ തണുത്ത കാലാവസ്ഥയുള്ള (പരമാവധി 35 °C (95 ° F)) ഈ പ്രദേശത്തേയ്ക്ക് നിരവധി വിനോദസഞ്ചാരികൾ എത്തുന്നു. ശൈത്യകാലത്ത് കഠിനമായ തണുപ്പ് അനുഭവപ്പെടുന്ന ഇവിടെ, താപനില −25 °C (-13 ° F) വരെ താഴുന്നു.
സബലീൻ മലനിരകളാണ് ഇവിടുത്തെ പ്രസിദ്ധമായ പ്രകൃതിദത്ത പ്രദേശം. ഇറാനിലെ ഏറ്റവും തണുപ്പുള്ള പ്രവിശ്യയായാണ് പലരും ഈ പ്രവിശ്യയെ കണക്കാക്കുന്നത്. പ്രവിശ്യയുടെ വലിയ ഭാഗങ്ങൾ ഹരിതാഭവും വനനിരകൾ അടങ്ങിയതുമാണ്.
കാസ്പിയൻ കടലിൽ നിന്ന് 70 കിലോമീറ്റർ അകലെയാണ്, അർദാബിലിന്റെ തലസ്ഥാനം 18,011 കിലോമീറ്റർ വിസ്തൃതിയുള്ളതാണ്. കാസ്പിയൻ കടലിനും അസർബൈജാൻ റിപ്പബ്ലിക്കിനും സമീപമുള്ള ഈ നഗരം രാഷ്ട്രീയ, സാമ്പത്തിക പ്രാധാന്യമുള്ള താണ്.
ചരിത്രം
അർദബിൽ പ്രവിശ്യയുടെ സ്വാഭാവിക സവിശേഷതകൾ അവെസ്റ്റയിൽ പരാമർശിച്ചിരിക്കുന്നതു പ്രകാരം സൊറോസ്റ്റർ അറാസ് നദിയോരത്ത് ജനിച്ച് സബലൻ പർവതനിരകളിൽവച്ച് തന്റെ പുസ്തകം എഴുതിയതായാണ്. ഇറാൻറെ ഇസ്ലാമിക അധിനിവേശ സമയത്ത്, അസർബൈജാനിലെ ഏറ്റവും വലിയ നഗരമായിരുന്നു അർദാബിൽ, മംഗോളിയൻ അധിനിവേശ കാലഘട്ടം വരെ അങ്ങനെ തന്നെ തുടർന്നു.
അവലംബം
വർഗ്ഗം:ഇറാൻ പ്രവിശ്യകൾ
സൊല്യൂഷൻ അൺസാറ്റിസ്ഫാക്റ്ററി
1940-ൽ റോബർട്ട് എ. ഹൈൻലൈൻ രചിച്ച ഒരു ശാസ്ത്രഫിക്ഷൻ ചെറുകഥയാ‌ണ് "സൊല്യൂഷൻ അൺസാറ്റിസ്ഫാക്റ്ററി". രണ്ടാം ലോകമഹായുദ്ധം അവസാനിപ്പിക്കുവാനായി അമേരിക്ക ഒരു ആണവായുധം വികസിപ്പിക്കാൻ ശ്രമിക്കുന്നതും ഇതിന്റെ ഫലമായി ലോകം ഒരു ഡിസ്ടോപ്പിയയാകുന്നതുമാണ് കഥയുടെ ഉള്ളടക്കം.
കഥാഗതി
ജോൺ ഡിഫ്രൈസ് എന്നയാളാണ് കഥ പറയുന്നത്. ക്ലൈഡ് സി. മാനിഗ് എന്ന കോൺഗ്രസ് അംഗത്തിന്റെ പ്രചാരണ മാനേജറാണിദ്ദേഹം. മാനിംഗിന് നാസികൾ ആണവായുധമുണ്ടാക്കുന്നതിനു മുൻപായി ആണവായുധമുണ്ടാക്കുവാനുള്ള ഒരു രഹസ്യ പദ്ധ‌തിയുടെ ചുമതല ലഭിക്കുന്നു. 1944 വരെ പദ്ധതിയിൽ വലിയ പുരോഗതിയൊന്നുമുണ്ടാകുന്നില്ല. യുദ്ധം പുരോഗതിയൊന്നുമില്ലാതെ ബ്രിട്ടനും ജർമനിയും തമ്മിലുള്ള ബോംബാക്രമണങ്ങളിൽ കുടുങ്ങിക്കിടക്കുകയാണ്. അമേരിക്കൻ ഐക്യനാടുകളും സോവിയറ്റ് യൂണിയനും ("ദ യൂറേഷ്യൻ യൂണിയൻ" എന്നാണ് ഈ കഥയിൽ സോവിയറ്റ് യൂണിയന്റെ പേര്), ജപ്പാനും യുദ്ധത്തിൽ നിന്ന് വിട്ടുനിൽക്കുന്നു.
ഓട്ടോ ഹാനിന്റെ ലബോറട്ടറി അസിസ്റ്റന്റായിരുന്ന ഡോ. എസ്റ്റൽ ക്രാസ്റ്റ്, നാസി ജർമനിയുടെ "ജൂതവേട്ടയിൽ നിന്ന് രക്ഷപെടാൻ" അമേരിക്കയിലേയ്ക്ക് കുടിയേറിയിരുന്നു. ക്രാസ്റ്റ് വൈദ്യശാസ്ത്രാവശ്യങ്ങൾക്കുള്ള ആണവശക്തിയുടെ ഉപയോഗം സംബന്ധിച്ച് ഗവേഷണം നടത്തുകയാണ്. മാനിംഗ് ഈ വസ്തുവിന്റെ സൈനിക ഉപയോഗം മുൻകൂട്ടിക്കാണുന്നു. 1944 ഓടെ അമേരിക്കൻ ഐക്യനാടുകളുടേ കൈവശം ആണവവികിരണശേഷിയുള്ള ഒരു തരം "പൊടിയുടെ" 10,000 യൂണിറ്റുകളുണ്ട്.
ഈ രഹസ്യമറിയാവുന്ന എല്ലാവരെയും (തന്നെയുൾപ്പെടെ) കൊല്ലു‌ന്നത് മാനിംഗ് കാര്യമായി പരിഗണിക്കുന്നു. പക്ഷേ മറ്റാരെങ്കിലും ഇത് കണ്ടെത്തിയേക്കാം എന്ന സംശയത്താൽ ഈ പദ്ധതി അദ്ദേഹം ഉപേക്ഷിക്കുന്നു. 1945-ൽ ഈ ആയുധം ജർമനിക്കെതിരേ ഉപയോഗിക്കുവാൻ മാനിംഗ് അമേരിക്കൻ പ്രസിഡന്റിനെ പ്രേരിപ്പിക്കുന്നു. അമേരിക്ക യുദ്ധത്തിൽ പങ്കെടുക്കുന്നില്ലാത്തതിനാൽ ഈ പൊടി അമേരിക്ക ബ്രിട്ടനാണ് നൽകുന്നത്. യുദ്ധശേഷം ബ്രിട്ടൻ അമേരിക്കയുടെ അധീശത്വം അംഗീകരിക്കുമെന്ന കരാറിന്റെ അടിസ്ഥാനത്തിലാണിത്.
ആദ്യം ഈ പൊടിയുടെ മാരകശേഷി സംബന്ധിച്ച് അമേരിക്ക ജർമനിക്ക് താക്കീത് ന‌ൽകുന്നു. പ്രസിഡന്റ് ഫ്യൂററുമായി സംസാരിക്കുന്നുവെങ്കിലും ജർമനി കീഴടങ്ങാൻ വിസമ്മതിക്കുന്നു. ഇതോടെ ബ്രിട്ടീഷ് വിമാനങ്ങൾ ഈ പൊടി ബെർലിനു മുകളിൽ വിതറുന്നു. നാസി ഭരണകൂടം തകരുകയും പുതിയ സർക്കാർ കീഴടങ്ങുകയും ചെയ്യുന്നു. ഡോ. ക്രാറ്റ് തന്റെ കണ്ടുപിടിത്തത്തിന്റെ മാരകശേഷി കണ്ട് ആത്മഹത്യ ചെയ്യുന്നു.
മാനിംഗ് ആണവ ആയുധമത്സരം, പരസ്പരം ഇല്ലായ്മ ചെയ്യാനുള്ള ശേഷി, രണ്ടാമത് ആക്രമിക്കാനുള്ള ശേഷി എന്നിവയെപ്പറ്റി അമേരിക്കൻ ഭരണകൂടത്തെ അറിയിക്കുന്നു. ഈ പ്രയോഗങ്ങൾ പിന്നീടേ നിലവിൽ വന്നിട്ടുള്ളൂവെങ്കിലും ഇവയെ സംബന്ധിച്ച വിശദാംശങ്ങൾ ഹൈൻലൈൻ തന്റെ കൃതിയിൽ ഉൾപ്പെടുത്തിയിട്ടുണ്ട്. അമേരിക്കയ്ക്കുള്ള താൽക്കാലികമായ ശക്തി ഉപയോഗപ്പെടുത്തുക എന്ന ഉപദേശമാണ് ഇദ്ദേഹം നേതാക്കൾക്ക് നൽകുന്നത്. അമേരിക്കൻ ഭരണഘടന റദ്ദ് ചെയ്യാൻ കോൺഗ്രസ്സിന്റെ സമ്മതം നേടാൻ ഇതിടയാക്കുന്നു. "പീസ് പ്രൊക്ലമേഷൻ" എന്ന പേരിൽ ബാക്കി ലോകം മുഴുവൻ അമേരിക്കയ്ക്ക് കീഴടങ്ങുക എന്ന ആവശ്യം അമേരിക്കൻ പ്രസിഡന്റ് മുന്നോട്ടുവയ്ക്കുന്നു. ദീർഘദൂരം പറക്കാൻ ശേഷിയുള്ള സൈനിക വിമാനങ്ങളും സിവിലിയൻ വിമാനങ്ങളും അമേരിക്കയ്ക്ക് അടിയറ വയ്ക്കുക എന്നതാണ് അമേരിക്കയുടെ ആദ്യ ആവശ്യം. ഇത്തരം വിമാനങ്ങ‌ളുപയോഗിച്ച് ഈ പൊടി വ്യാപിപ്പിക്കാൻ സാധിക്കും എന്നതാണ് ഇതിനു കാരണം.
ആണവ ധൂളികളുടെ ലോകമാസകലമുള്ള നിയന്ത്രണം പീസ് പെട്രോൾ എന്ന സംഘടനയ്ക്ക് നൽകപ്പെടുന്നു. മാനിംഗ് ഇതിന്റെ ആജീവനാന്ത മേധാവിയാകുന്നു. എല്ലാ രാജ്യങ്ങളിൽ നിന്നുമുള്ളതും എല്ലാ വർഗ്ഗങ്ങ‌ളിൽ പെട്ടതുമായ വ്യക്തികളെ ഈ സംഘടനയിൽ നിയമിക്കുന്നു. ഇവരുടെ ജോലി സ്വന്തം രാജ്യത്തിനു പുറത്തായിരിക്കും എന്ന് വ്യവസ്ഥ ചെയ്യപ്പെടുന്നു. പദ്ധതി പൂർണ്ണമായി നടപ്പാക്കാൻ സാധിക്കുന്നതിനു മുൻപ് 1951-ൽ പ്രസിഡന്റ് ഒരു വിമാനാപകടത്തിൽ മരിക്കുന്നു. അടുത്ത പ്രസിഡന്റ് മാനിംഗിന്റെ രാജി ആവശ്യപ്പെടുന്നു. പ്രസിഡന്റിനെ ആണവധൂളികൾ വഹിക്കുന്ന വിമാനങ്ങൾ അമേരിക്കയ്ക്കു മുകളിൽ പറത്തിക്കൊണ്ടാണ് മാനിംഗ് നേരിടുന്നത്. ലോകസമാധാനത്തിനുണ്ടാകുന്ന ഏതൊരു ഭീഷണിയും നേരിടുമെന്ന് മാനിംഗ് പറയുന്നു. മാനിംഗ് ലോകത്ത്ന്റെ തന്നെ സനികഭരണാധികാരിയായി ഇതോടെ മാറുന്നു.
പ്രമേയം
ഫിഷൻ ആയുധങ്ങളെപ്പറ്റി ഈ കൃതിയിൽ പരാമർശിക്കുന്നില്ലെങ്കിലും ആയുധപ്പന്തയത്തിന്റെ പല വശങ്ങളും ഈ കൃതി ശരിയായി പ്രവചിക്കുകയുണ്ടായി. മാൻഹാട്ടൻ പദ്ധതി ആരംഭിക്കുന്നതിന് ഒരു വർഷം മുൻപാണ് ഈ കൃതി പ്രസിദ്ധീകരിക്കപ്പെട്ടത്.
പിൽക്കാല രചനകളിൽ ഈ കൃതിയുടെ സ്വാധീനം
1984-ൽ വെർണർ വി‌ൻഗെ രചിച്ച ദ പീസ് വാർ എന്ന കൃതിയിൽ സൈനിക ശാസ്ത്രജ്ഞർ "ബോബ്ലർ" എന്ന ഒരു ഉപകരണം കണ്ടെത്തുകയും ഇതുപയോഗിച്ച് ലോക‌ത്തെ പിടിച്ചടക്കാൻ ശ്രമിക്കുകയും ചെയ്യുമ്പോൾ സമാധാനം നിലനിർത്താൻ ഇതുപോലൊരു സംവിധാനം സൃഷ്ടിക്കപ്പെടുന്നുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:റോബർട്ട് എ. ഹൈൻലൈൻ ചെറുകഥകൾ
ഉത്സർജകത
വലത്ത്‌|ലഘുചിത്രം|താപവികിരണം ദൃശ്യമാകും വിധം ചൂടാക്കിയ ശേഷമാണ‌് [[ആല|ആലയിൽ ഇരുമ്പ് പണിയുന്നത്.]] ഒരു പദാർത്ഥത്തിന്റെ പ്രതലത്തിന് താപവികിരണത്തിന്റെ രൂപത്തിൽ ഊർജത്തെ ഉത്സർജിക്കാനുളള കഴിവിനെയാണ് ഉത്സർജകത (Emissivity) എന്നുപറയുന്നത്. ദൃശ്യപ്രകാശമോ ഇൻഫ്രാറെഡ് വികിരണമോ പോലുളള വൈദ്യുതകാന്തിക വികിരണങ്ങൾ ഉൾപ്പെടുന്നതാണ‌് താപവികിരണങ്ങൾ. അതിയായ ചൂടുളള പ്രതലങ്ങളിൽ നിന്നുളള താപവികിരണം നമുക്ക് എളുപ്പത്തിൽ കാണാൻ കഴിയും. സ്റ്റീഫൻ ബോൾട്ട്സ്മാൻ നിയമ പ്രകാരം, ഒരു നിശ്ചിതതാപനിലയിൽ ഒരു പ്രതലത്തിൽ നിന്നുളള താപവികിരണവും അതേ താപനിലയിലുളള ഒരു ആദർശ ശ്യാമപ്രതലത്തിൽ (Ideal black surface) നിന്നുളള വികിരണവും തമ്മിലുളള അനുപാതമാണ് ഉത്സർജകത. ഇത് 0 മുതൽ 1 വരെ ആകാം. ഗാർഹിക താപനില (Room temperature- 25 °C, 298.15 K)യിൽ ഒരു സമ്പൂർണ ശ്യാമവസ്തു(ഉത്സർജകത 1)വിന്റെ പ്രതലത്തിൽ നിന്നും ഏകദേശം 448 വാട്ട്സ് പ്രതി ച.മീറ്റർ താപവികിരണം ഉത്സർജിക്കപ്പെടുന്നു. ഉത്സർജകത 1-ൽ താഴെയുളള എല്ലാ യഥാർത്ഥവസ്തുക്കളും തദനുസാരം കുറഞ്ഞ അളവിലുളള വികിരണങ്ങളാണ് പുറപ്പെടുവിക്കുന്നത്.
വിവിധ സന്ദർഭങ്ങളിൽ ഉത്സർജകതയുടെ പ്രാധാന്യം:
അർദ്ധഗോളീയ ഉത്സർജകത
ഒരു പ്രതലത്തിന്റെ അർദ്ധഗോളീയ ഉത്സർജകത, ε എന്നാൽ,
ഇതിൽ,
അവലംബം
വർഗ്ഗം:ഭൗതികപ്രതിഭാസങ്ങൾ
ജയവർമ്മൻ ഒന്നാമൻ
ജയവർമ്മൻ I കമ്പൂച്ചിയ രാജ്യത്തിനുപുറത്ത്വികാസം പ്രാപിച്ച ഖെമർ രാജവംശത്തിലെ ആദ്യത്തെ രാജാവാണെന്നു കരുതപ്പെടുന്നു. അദ്ധെഃഅം 657 മുതൽ 681 വരെ ഭരിച്ചു. ഇദ്ദേഹത്തിന്റെയും പിൻ ഗാമിയായ ഭാവവർമ്മൻ II ന്റെയും കാലഖട്ടത്തിൽ ഫൂനാൻ സംസ്ക്കാരം കൈയ്യടക്കിവച്ചിരുന്ന പ്രദേശത്തും ഖെമർ രാജാക്കന്മാരുടെ ശക്തി ഘനീകരിക്കുകയുണ്ടായി. എന്നിരുന്നാലും പുത്രന്മാരായിട്ടുള്ള കിരീടാവകാശികളില്ലാത്തതിനാൽ കമ്പോഡിയ വിഭജിക്കപ്പെട്ട് ഒരു ഭരണാധികാരിയില്ലാത്ത അവസ്ഥയിലേക്ക് എത്തിച്ചേർന്നു
എലിസബത്ത് ബാസ്
ലഘുചിത്രം|Dr. Elizabeth Bass in 1920. മേരി എലിസബത്ത് ബാസ് (ഏപ്രിൽ 5, 1876 - ജനുവരി 26, 1956) ഒരു അമേരിക്കൻ ഫിസിഷ്യനും അദ്ധ്യാപികയും വോട്ടവകാശവാദിയുമായിരുന്നു. എഡിത്ത് ബല്ലാർഡിനൊപ്പം തുലെയ്ൻ യൂണിവേഴ്‌സിറ്റിയിലെ മെഡിക്കൽ വിദ്യാലയത്തിൽ ഫാക്കൽറ്റി അംഗങ്ങളായ രണ്ട് സ്ത്രീകളിൽ ആദ്യത്തേതായിരുന്നു അവർ. ഫിസിഷ്യൻമാരാകാനുള്ള സ്ത്രീകളുടെ ശ്രമങ്ങളെ പ്രോത്സാഹിപ്പിക്കുന്നതിനായി ബാസ് പ്രവർത്തിച്ചു. മുപ്പത് വർഷത്തോളം തുലാനിൽ അവർ ജോലി ചെയ്തു.
ജീവചരിത്രം
1876 ഏപ്രിൽ 5 ന് മിസിസിപ്പിയിലെ മരിയോൺ കൗണ്ടിയിൽ ജനിച്ച മേരി മാതാപിതാക്കളുടെ എട്ട് മക്കളിൽ ഒരാളായിരുന്നു. വിഷാദാവസ്ഥയിൽ കുടുംബത്തിന് അവരുടെ സ്വത്ത് നഷ്ടപ്പെട്ടതോടെ, അവർ മിസിസിപ്പിയിലെ ലംബർട്ടണിലേക്ക് താമസം മാറി. ഒരു അസിസ്റ്റന്റ് ടീച്ചറായി ജോലി ചെയ്യുകയും കൊളംബിയ ഹൈസ്കൂളിൽ ചേരുകയും ചെയ്ത മേരി, അവിടെനിന്ന് 1893-ൽ ബിരുദം നേടി. സാധാരണ സ്കൂളുകളിൽ നിന്ന് 1892 ലും 1896 ലും ടീച്ചിംഗ് സർട്ടിഫിക്കറ്റും അവർ നേടി. മിസിസിപ്പിയിലെയും ടെക്‌സാസിലെയും പൊതുവിദ്യാലയങ്ങളിൽ കുറച്ചുകാലം അധ്യാപികയായി ജോലി ചെയ്തു.
മേരിയുടെ മൂത്ത സഹോദരൻ ചാൾസ് അവളെയും അവളുടെ സഹോദരി കോറയെയും 1899 ൽ ഡോക്ടറാകാൻ പ്രേരിപ്പിച്ചു. എന്നിരുന്നാലും, തെക്കൻ യുണൈറ്റഡ് സ്റ്റേറ്റ്സിലെ സ്കൂളുകൾ ആ സമയത്ത് സ്ത്രീകളെ അവരുടെ മെഡിക്കൽ പ്രോഗ്രാമുകളിലേക്ക് പ്രവേശിപ്പിക്കുകയില്ലായിരുന്നു, അതിനാൽ സഹോദരിമാർ സ്കൂളിൽ ചേരാൻ വടക്കോട്ട് പോയി. മേരിയും അവളുടെ സഹോദരിയും പെൻസിൽവാനിയയിലെ വുമൺസ് മെഡിക്കൽ കോളേജിൽ പോയി, അവർ 1904-ൽ ബിരുദം നേടി. ചാൾസ് ബാസിന് ന്യൂ ഓർലിയാൻസിൽ ഒരു സ്വകാര്യ പ്രാക്ടീസ് ഉണ്ടായിരുന്നു, സഹോദരിമാർ അതേ നഗരത്തിൽ സ്വന്തം സ്വകാര്യ പ്രാക്ടീസ് ആരംഭിച്ചു. ന്യൂ ഓർലിയാൻസിലെ സിറ്റി ഹോസ്പിറ്റലുകൾ വനിതാ ഫിസിഷ്യൻമാരെ സ്റ്റാഫ് അംഗങ്ങളായി അംഗീകരിക്കാത്തതിനാൽ, ബാസ് ഒരു ഡിസ്പെൻസറിയുടെ സ്ഥാപകനായി, 1908-ൽ. അത് പിന്നീട് ന്യൂ ഓർലിയൻസ് ഹോസ്പിറ്റലും സ്ത്രീകൾക്കും കുട്ടികൾക്കുമുള്ള ഡിസ്പെൻസറിയായി (ഇപ്പോൾ സാരാ മയോ ഹോസ്പിറ്റൽ).
1905 ൽ മേരി ന്യൂ ഓർലിയൻസ് എറ ക്ലബ്ബിൽ അംഗമായി. 1914 ൽ തുലെയ്ൻ യൂണിവേഴ്‌സിറ്റിയിൽ മെഡിക്കൽ വിദ്യാർത്ഥികളായി പ്രവേശനം അനുവദിക്കുന്നതിനുള്ള തീരുമാനത്തെ സ്വാധീനിക്കാൻ എറ ക്ലബ്ബ് സഹായിച്ചു.
1911-ൽ മേരിയും മറ്റൊരു ഫിസിഷ്യൻ എഡിത്ത് ബല്ലാർഡും തുലെയ്ൻ യൂണിവേഴ്സിറ്റി സ്കൂൾ ഓഫ് മെഡിസിനിലെ ആദ്യത്തെ വനിതാ ഫാക്കൽറ്റി അംഗങ്ങളായി. 1913 ആയപ്പോഴേക്കും അവൾ ലബോറട്ടറി ഓഫ് ക്ലിനിക്കൽ മെഡിസിൻ ഇൻസ്ട്രക്ടറായി ശമ്പളമുള്ള ഫാക്കൽറ്റി അംഗമായി. 1913-ൽ, ഓർലിയൻസ് പാരിഷ് മെഡിക്കൽ സൊസൈറ്റിയുടെ സജീവ അംഗമായി തിരഞ്ഞെടുക്കപ്പെട്ട ആദ്യത്തെ വനിതയായി ബാസ് മാറി. 1915-ൽ, സതേൺ മെഡിക്കൽ അസോസിയേഷന്റെ (WPSMA) വനിതാ ഫിസിഷ്യൻസിൽ ചേർന്നു. 1920-ഓടെ, അവർ ഒരു മുഴുവൻ പ്രൊഫസറായിരുന്നു, തുലെനിലെ തന്റെ കരിയറിനിടെ പാത്തോളജി, ക്ലിനിക്കൽ ലബോറട്ടറി ഡയഗ്നോസിസ്, ബാക്ടീരിയോളജി, ക്ലിനിക്കൽ മെഡിസിൻ എന്നിവ പഠിപ്പിച്ചു. അവർ 1921 ലും 1922 ലും മെഡിക്കൽ വിമൻസ് നാഷണൽ അസോസിയേഷന്റെ പ്രസിഡന്റായി സേവനമനുഷ്ഠിച്ചു. ബാസ് 1941-ൽ അധ്യാപനത്തിൽ നിന്ന് വിരമിച്ചു. വിരമിച്ച ശേഷം അവൾ ജംഗ് ഹോട്ടലിൽ ഹൗസ് ഫിസിഷ്യനായി. അവൾ 1949-ൽ വൈദ്യപരിശീലനം നിർത്തി, ലംബർട്ടണിൽ അമ്മയെ പരിചരിക്കുന്നതിനായി സമയം ചിലവഴിച്ചു.
1953-ൽ എലിസബത്ത് ബ്ലാക്ക്‌വെൽ ശതാബ്ദി മെഡൽ പുരസ്‌കാരം നൽകി അമേരിക്കൻ മെഡിക്കൽ വിമൻസ് അസോസിയേഷൻ മേരിയെ ആദരിച്ചു. 1956-ൽ, ന്യൂ ഓർലിയാൻസിലെ ഫൗണ്ടേഷൻ ഹോസ്പിറ്റലിൽ വെച്ച് ക്യാൻസർ ബാധിച്ച് മേരി മരിക്കുകയും മൃതദേഹം ലംബർട്ടണിൽ സംസ്‌കരിക്കുകയും ചെയ്തു.
മരീൽ വെൽഡേൽ ഓൻസ്ലോ
ഇംഗ്ലണ്ടിലെ ബിർമിൻഗമിൽ ജനിച്ച ബ്രിട്ടീഷ് ജൈവരസതന്ത്രജ്ഞയായിരുന്നു മരീൽ വെൽഡേൽ ഓൻസ്ലോ. കൺസെർവേറ്റിവ് രാഷ്ട്രതന്ത്രജ്ഞനായ ഫോർത്ത് ഏൾ ഓഫ് ഓൻസ്ലോയുടെ രണ്ടാമത്തെ പുത്രൻ ജൈവരസതന്ത്രജ്ഞനായ വിക്ടർ അലക്സാണ്ടർ ഹെർബെർട്ട് ഹൂയ ഓൻസ്ലോയെയാണ് മരീൽ വിവാഹം ചെയ്തിരുന്നത്.
പൂക്കളിലെ നിറങ്ങളുടെ ജനിതകപാരമ്പര്യത്തെക്കുറിച്ചാണവർ പഠനം നടത്തിയിരുന്നത്. ജൈവരസതന്ത്ര വർണ്ണവസ്തുവായ ആൻതോസയാനിൻ സസ്യങ്ങൾക്ക് നിറം നൽകുന്നതിനെക്കുറിച്ച് സ്നാപ് ഡ്രാഗണിൽ അവർ പഠനം നടത്തി. കേംബ്രിഡ്ജ് സർവ്വകലാശാലയിലെ പ്രഥമ വനിതാദ്ധ്യാപികയായിരുന്നു അവർ. 1948 വരെ വനിതകൾക്ക് കേംബ്രിഡ്ജ് സർവ്വകലാശാലയിൽ നിന്ന് ബിരുദം നൽകാത്തതിനാൽ മരീൽ വെൽഡേലിന് ബിരുദം ലഭിച്ചിരുന്നില്ല.
മുൻകാല ജീവിതം
ബാരിസ്റ്റർ ആയ ജോൺ വെൽഡേലിന്റെ ഒരേ ഒരു മകളായിരുന്നു ഓൻസ്ലോ. ശാസ്ത്രീയ വിദ്യാഭ്യാസത്തിന് പേരുകേട്ട ബിർമിൻഗമിലെ കിങ് എഡ്വേർഡ് VI ഹൈസ്ക്കൂളിൽ ഓൻസ്ലോ ചേർന്നു.1900-ൽ കേംബ്രിഡ്ജിലെ ന്യൂഹാം കോളേജിൽ പ്രവേശിക്കുകയും നാച്യുറൽ സയൻസിൽ ക്ലാസ്സെടുക്കുകയും ചെയ്തു. 1903-ൽ കേംബ്രിഡ്ജിലെ വില്യം ബാറ്റ്സ്മാന്റെ ജനറ്റിക് ലാബിൽ ചേർന്നു. സ്നാപ് ഡ്രാഗണിലെ പൂക്കളുടെ ഇതളുകൾക്ക് നിറം കൊടുക്കുന്ന ജനിതകഘടകങ്ങളെക്കുറിച്ച് അവർ പഠനവിധേയമാക്കി. ഇംഗ്ലീഷ് ബയോളജിസ്റ്റായ വില്യം ബാറ്റ്സൺ ഹെറെഡിറ്റിയെക്കുറിച്ചുള്ള പഠനത്തിൽ ജനറ്റിക്സ് എന്ന വാക്കിനെക്കുറിച്ച് ആദ്യമായി വിശദീകരിച്ച വ്യക്തിയായിരുന്നു. 1900-ൽ ഗ്രിഗർ മെൻഡലിന്റെ തുടർകണ്ടുപിടിത്തങ്ങളിലെ ആശയങ്ങളെ പ്രചരിപ്പിക്കുന്നതിലെ പ്രധാനിയും ആയിരുന്നു.
1903ലും1910 ബാറ്റ്സണും ഓൻസ്ലോയും ചേർന്ന് വിവിധ സസ്യങ്ങളിലെ പ്രജനനത്തെക്കുറിച്ച് പരീക്ഷണങ്ങൾ നടത്തി. 1906-ൽ സ്നാപ് ഡ്രാഗണിലെ ജനിതകപാരമ്പര്യത്തെക്കുറിച്ച് ധാരാളം വസ്തുതകൾ വെൽഡേലിനു ലഭിച്ചു. 1906-1908 വരെ അവരുടെ സ്വന്തം കോളേജിലെ അസിസ്റ്റന്റ് പ്രൊഫസർ ആയിരുന്നു. 1907-ൽ വെൽഡേൽ വില്യം ബാറ്റ്സൺന്റെ സഹായത്തോടെ എപ്പിസ്റ്റാസിസിലെ നോൺ അല്ലെല്ലോമോർഫിക് ഫാക്ടേഴ്സിന്റെ വ്യത്യസ്തജോഡികളെ തമ്മിൽ ബന്ധിപ്പിക്കുന്ന പ്രതിഭാസത്തെക്കുറിച്ച് സൂചിപ്പിക്കുന്നു.1909 മുതൽ 1910 വരെ വെൽഡേൽ സ്നാപ് ഡ്രാഗണിലെ പൂക്കളുടെ നിറത്തിലെ ജനിതകപാരമ്പര്യത്തെക്കുറിച്ച് 4 പേപ്പറുകൾ പ്രസിദ്ധീകരിക്കുകയും ചെയ്തു. 1916-ൽ വെൽഡേലിന്റെ പ്രവർത്തനങ്ങൾ വളരെ ഉയരത്തിലെത്തുകയും അവരുടെ പ്രവർത്തനങ്ങൾ ദ ആൻതോസയാനിൻ പിഗ്മെന്റ്സ് ഓഫ് പ്ലാന്റ്സ് എന്ന പേരിൽ ഒരു പുസ്തകമായി പ്രസിദ്ധീകരിക്കുകയും ചെയ്തു.
വെൽ‌ഡേൽ 1911 മുതൽ 1914 വരെ ജോൺ ഇന്നസ് ഹോർട്ടികൾച്ചറൽ ഇൻസ്റ്റിറ്റ്യൂഷനിൽ ഒരു വിദ്യാർത്ഥിത്വം വഹിച്ചു. അവിടെ ലബോറട്ടറി ജോലികൾക്ക് പുറമേ, സ്ഥാപനത്തിന്റെ പ്രമുഖ ബൊട്ടാണിക്കൽ ആർട്ടിസ്റ്റായി അവർ തിരഞ്ഞെടുക്കപ്പെട്ടു. ഈ സമയത്ത് 1913-ൽ ബയോകെമിക്കൽ ക്ലബ്ബിലേക്ക് തിരഞ്ഞെടുക്കപ്പെട്ട ആദ്യത്തെ മൂന്ന് വനിതകളിൽ ഒരാളായി (പിന്നീട് ബയോകെമിക്കൽ സൊസൈറ്റി എന്നറിയപ്പെട്ടു). 1911-ൽ ക്ലബ്ബ് സ്ത്രീകളെ ആദ്യം ഒഴിവാക്കിയിരുന്നു.
1914-ൽ ഫ്രെഡറിക് ഗൗലാന്റ് ഹോപ്കിൻസിന്റെ ബയോകെമിസ്ട്രി ലാബിൽ ചേർന്നു. അവിടെ അവർ ദളങ്ങളുടെ നിറത്തിന്റെ ജൈവ രാസ വശങ്ങൾ പഠിച്ചു. ബാറ്റ്സനുമായുള്ള ജോലിയിൽ ജനിതകശാസ്ത്രം വിശദീകരിച്ചു. ജനിതകശാസ്ത്രവും ബയോകെമിസ്ട്രിയും സംയോജിപ്പിച്ചുകൊണ്ട് അവർ ആദ്യത്തെ ബയോകെമിക്കൽ ജനിതകശാസ്ത്രജ്ഞരിൽ ഒരാളായി മാറി. എഡ്വേർഡ് ടാറ്റം, ജോർജ്ജ് ബീഡിൽ തുടങ്ങിയ സെമിനൽ ഇൻവെസ്റ്റിഗേറ്റർമാരുടെ പിൽക്കാല വിജയങ്ങൾക്ക് വഴിയൊരുക്കി.
1919-ൽ ഒൻസ്‌ലോയിലെ നാലാമത്തെ ആർലിന്റെ രണ്ടാമത്തെ മകൻ ബയോകെമിസ്റ്റ് വിക്ടർ അലക്സാണ്ടർ ഹെർബർട്ട് ഹുയ ഒൻസ്‌ലോയെ വിവാഹം കഴിച്ചു. അദ്ദേഹം അടുത്തിടെ രാസ ജനിതക മേഖലയിൽ പ്രവേശിച്ചു. അവരുടെ പ്രവർത്തനങ്ങളുമായി അടുത്ത ബന്ധമുണ്ടായിരുന്നു. വിക്ടർ ഓൻസ്ലോ പാരാപ്ലെജിക് ആയിരുന്നു. 1922-ൽ മരിച്ചു. തന്റെ ഭർത്താവിനായുള്ള ഓർമ്മക്കുറിപ്പിൽ, അദ്ദേഹം അതിശയകരമായ ധൈര്യവും മാനസിക ചൈതന്യവും ഉള്ള ആളാണെന്ന് അവർ എഴുതി. കഠിനമായ സമയങ്ങളിൽ ജൈവ രാസവസ്തുക്കളിൽ ജോലി നേടാൻ അദ്ദേഹത്തെ പ്രാപ്തനാക്കി. അദ്ദേഹത്തിന്റെ പ്രവൃത്തി എപ്പോഴും സാക്ഷ്യം വഹിച്ചവർക്ക് പ്രചോദനമായിരുന്നു.
1932 മേയ് 19 ന് കേംബ്രിഡ്ജിലെ വീട്ടിൽ വച്ച് അവൾ മരിച്ചു.
കരിയർ
1904-ൽ ബഥർസ്റ്റ് വിദ്യാർത്ഥിത്വവും 1909 -ൽ തുടങ്ങി 6 വർഷത്തേക്ക് ന്യൂഹാം കോളേജ് ഫെലോഷിപ്പും അവരുടെ പ്രവർത്തനത്തിന് ധനസഹായം നൽകി. 1903-ൽ, അവർ കേംബ്രിഡ്ജിലെ വില്യം ബേറ്റ്‌സന്റെ ജനിതക ഗ്രൂപ്പിൽ ചേർന്നു. അവിടെ ആന്റിറിഹിനത്തിലെ (സ്നാപ്ഡ്രാഗൺസ്) ദളത്തിന്റെ നിറത്തിന്റെ പാരമ്പര്യം കേന്ദ്രീകരിച്ച് പഠനം ആരംഭിച്ചു. പാരമ്പര്യ പഠനത്തെ വിവരിക്കാൻ ജനിതകശാസ്ത്രം എന്ന പദം ആദ്യമായി ഉപയോഗിച്ച ഇംഗ്ലീഷ് ബയോളജിസ്റ്റായിരുന്നു വില്യം ബേറ്റ്സൺ. കൂടാതെ 1900 -ൽ ഗ്രിഗർ മെൻഡലിന്റെ പുനർനിർമ്മാണത്തെക്കുറിച്ചുള്ള ആശയങ്ങളുടെ മുഖ്യ ജനപ്രിയനും. 1903 -നും 1910 -നും ഇടയിൽ ന്യൂനാം കോളേജ് ബിരുദധാരികൾ വിവിധ സസ്യ -ജന്തു വർഗ്ഗങ്ങളിൽ ബ്രീഡിംഗ് പരീക്ഷണങ്ങളുടെ ഒരു പരമ്പര നടത്തി.
1906 ആയപ്പോഴേക്കും സ്നാപ്ഡ്രാഗൺ പാരമ്പര്യത്തെക്കുറിച്ചുള്ള ഒരു അടിസ്ഥാന ഘടക വിശകലനം രൂപപ്പെടുത്താൻ അവർക്ക് മതിയായ ഡാറ്റ ഉണ്ടായിരുന്നു. 1907-ൽ, വ്യത്യസ്ത ജോഡി നോൺഅല്ലെലോമോർഫിക് ഘടകങ്ങൾ തമ്മിലുള്ള ആധിപത്യം പോലുള്ള ബന്ധത്തിന്റെ പ്രതിഭാസം വീൽഡേൽ എപ്പിസ്റ്റാസിസ് എന്ന് വിളിക്കപ്പെടുന്ന ഒരു പൂർണ്ണ വിശദീകരണം പ്രസിദ്ധീകരിച്ചു. പുഷ്പ വർണ്ണത്തെക്കുറിച്ചുള്ള ജനിതകശാസ്ത്രത്തെക്കുറിച്ചുള്ള വെൽഡെയ്ലിന്റെ പഠനമാണ് ആത്യന്തികമായി അവർക്ക് ഏറ്റവും അംഗീകാരം നേടിയത്. 1907 -ൽ സ്നാപ്ഡ്രാഗണുകളിൽ പുഷ്പ വർണ്ണ പാരമ്പര്യത്തെക്കുറിച്ചുള്ള ഒരു പൂർണ്ണ ഘടക വിശകലനവും 1909 മുതൽ 1910 വരെ അവർ പ്രസിദ്ധീകരിച്ച നാല് പേപ്പറുകളും പ്രസിദ്ധീകരിച്ചു. ആന്തോസയാനിൻ പിഗ്മെന്റുകളുടെ രസതന്ത്രത്തെക്കുറിച്ചുള്ള അവരുടെ പഠനം 1916 ൽ അവരുടെ ആദ്യ പുസ്തകമായ ദി ആന്തോസയാനിൻ പിഗ്മെന്റ്സ് ഓഫ് പ്ലാന്റുകളുടെ പ്രസിദ്ധീകരണത്തിൽ കലാശിച്ചു. ജനിതക ഡാറ്റ വിശദീകരിക്കുന്നതിനുള്ള രാസ വിശകലനത്തിന്റെ ഈ പ്രയോഗം ഈ രണ്ട് മേഖലകളുടെയും സമന്വയത്തിനുള്ള ആദ്യ ശ്രമങ്ങളിൽ ഒന്നായതിനാൽ അന്താരാഷ്ട്ര അംഗീകാരത്തിലേക്ക് നയിച്ചു.
പുറത്തേയ്ക്കുള്ള കണ്ണികൾ
വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ വർഗ്ഗം:1880-ൽ ജനിച്ചവർ വർഗ്ഗം:1932-ൽ മരിച്ചവർ
ഐ.സി.സി. ചാമ്പ്യൻസ് ട്രോഫി
അന്താരാഷ്ട്ര ക്രിക്കറ്റ് സമിതിയുടെ ആഭിമുഖ്യത്തിൽ നടത്തുന്ന പ്രധാനപ്പെട്ട ഒരു ക്രിക്കറ്റ് ടൂർണമെന്റ് ആണ് '''ഐ.സി.സി. ചാമ്പ്യൻസ് ട്രോഫി'''. ലോകകപ്പ് ക്രിക്കറ്റ് കഴിഞ്ഞാൽ ഏറ്റവും പ്രാമുഖ്യം കൽപ്പിയ്ക്കപ്പെടുന്നത് ഈ ടൂർണമെന്റിനാണ്. 1998 ൽ ആണ് ഈ ടൂർണമെന്റ് ആരംഭിച്ചത്. 7 തവണ നടന്നിട്ടുള്ള ഈ ടൂർണമെന്റിൽ ഏറ്റവും കൂടുതൽ വിജയിച്ചിട്ടുള്ളത് ഓസ്ട്രേലിയയും   ഇന്ത്യയും  ആണ്. അടുത്ത ചാമ്പ്യൻസ് ട്രോഫി ടൂർണമെന്റ് 2017 ജൂണിൽ ഇംഗ്ലണ്ടിലും  വെയിൽസിലും വെച്ച് നടക്കും.
ചരിത്രം
വർഗ്ഗം:ക്രിക്കറ്റ് മത്സരങ്ങൾ
സെന്റോർ
ബാഹ്യസൗരയൂഥത്തിലെ ഭീമൻഗ്രഹങ്ങൾക്കിടയിൽ സ്ഥിരമായ ഒരു ഭമണപഥമില്ലാതെ സൂര്യനെ പ്രദക്ഷിണം ചെയ്യുന്ന സൗരയൂഥപദാർത്ഥങ്ങളാണ് സെന്റോറുകൾ. ഇവയിൽ ഭൂരിഭാഗവും വാൽനക്ഷത്രങ്ങളുടെ സവിശേഷതകൾ ഉള്ളവയാണ്. മറ്റുചിലത് ഛിന്നഗ്രഹങ്ങളുടെ സ്വഭാവങ്ങൾ കാണിക്കുന്നു. ഒരു കി.മീറ്ററിലേറെ വ്യാസമുള്ള 44,000ലേറെ സെന്റോറുകൾ സൗരയൂഥത്തിൽ ഉണ്ടെന്നാണ് ഇപ്പോൾ കണക്കാക്കിയിട്ടുള്ളത്.
1920ൽ കണ്ടെത്തിയ് 944 ഹിഡാൽഗോ ആണ് ആദ്യമായി കണ്ടെത്തിയ സെന്റോർ. എന്നാൽ 1977ൽ 2060 ചിരോൺ എന്ന സെന്റോറിനെ കണ്ടെത്തിയതിനു ശേഷമാണ് സൗരയൂഥത്തിൽ ഇവയുടെ എണ്ണം വളരെയേറെയുണ്ടെന്ന് തിരിച്ചറിയുന്നത്. 1997ൽ കണ്ടെത്തിയ 10199 കാരിക്ലോ ആണ് ഇതുവരെ കണ്ടെത്തിയതിൽ ഏറ്റവും വലിയ സെന്റോർ. 260കി.മീറ്ററാണ് ഇതിന്റെ വ്യാസം.
അവലംബം
വർഗ്ഗം:സൗരയൂഥം